décembre | 2014 | ur blog eo …\nPublié le 30/12/2014 par Yann-Ber\ne kement frailh\nkement faout munut\ner c’horf euzhus\nlonker al loar hag an heol\nar yaouankiz hag ar gozhni\nledet evel lanv war an douar\nterriñ a ra\no sevel diastal ur voger kreñv\nur c’hreñvlec’h difaezhus\nnoz peurbadel war ar bed\ne pep lec’h avat e tarzh stered\nlutigoù a vil vern\ntener ha kreñv\na yelo deiz pe zeiz d’ober un tantad\nda c’houlaouiñ ur bed nevez\nsplannoc’h eget biskoazh\nburzhud an den\nwar lerc’h an deizioù du\nyaouankiz an deiz\nPublié le 27/12/2014 par Yann-Ber\nAr c’hammedoù kentañ\nen noz sin\ntarzh an devezh nevez\nandon ar bed\nnemet paz ur c’hazh\nkarr ebet gant an hent\nkri bugel ebet en amezegiezh\ntav al laboused en o hun\nar c’horf peurwisket gant ar freskijenn\ndaoust d’an dilhad\na-unan gant an ec’honder divent\ngwiskad kent ar bed\nbeuzet en denelezh\nsonerezh tanav ar vuhez o c’henel\nchouradenn an hent-tizh\ngouleier tredan ar straedoù\ndiwisket e di\ngwallhuñvreoù an noz\nseder ur predig berr\nn’int ket deuet\nPublié le 26/12/2014 par Yann-Ber\nE pelec’h emaoc’h ?\nTec’hout a rit rak an egor astennet dirazoc’h.\nRe splann eo ?\nBouzaret gant harzhadeg ar vistri, sentus, ez it d’al lec’h m’ emañ aes ha divlaz ar peuriñ.\nBezañ diogel a fell deoc’h, na goll ur gwenneg toull,\nPokat d’ar baradoz.\nDa gentañ korfata,\nHa da heul marteze e teufe un dispac’h.\nHo kortozet hon eus fenoz\nEn ur c’houzout ervat ne vefec’h ket deuet.\nRe zister omp,\nPeorion treut o yalc’h a-dal d’ ho puzadoù.\nNe dalv mann hon oberennoù d’ ho mesaerion.\nNe gavint ket bod en ho pro.\nGwell a se !\nNoazus e vefe dimp goudor un abostol,\nUr mondian madelezhus,\nUr pare kavailhed.\nNe c’hellomp ket bezañ eus ar broviñs goular m’ emaoc’h o remziadiñ.\nHon bro zo ar bed,\nAn ec’honder divent ganet gant ar bobl\nDisterachoù evit furlukined o mistri,\nMantrus o entan da foeltrañ denelezh,\nKafunet en o mantilli.\nHo kortozet hon eus o c’houzout ervat ne zeufec’h ket.\nChomet hoc’h sioul, kuilh ha klet, e lochenn ho perc’henned,\nEvel yar ouzh ar ber e korn an oaled.\nD’ an hini a zo ar beved da vevenn d’ e spered ar rezid zo kevrin.\nalvez ?? Petra sinifi ?\nPublié le 19/12/2014 par Yann-Ber\nNaouegezh alvezel zo aet da naouegezh artifisiel en unan eus geriaouegoù an Ofis.\nM’ o deus an dud-se kavet ar ger naouegezh o dije kenkoulz gallet mont da welout penaos e oa bet stummet.\nMerzet o dije ne oa ket bet savet ar ger dreist-penn-biz, un dargouezh. Gwelet o dije e oa ar ger-se war dalbenn ar sturyezhañ hag e oa en ur vaezienn un tamm mat ledanoc’h eget ur c’hoari plouz berr evit kavout ur ger apupre a rafe brav ha na vije ket re bell eus ar galleg.\nPerak n’o deus ket savet neuze skiant artifisiel pe welloc’h intelijañs artifisiel. Nann gwelloc’h mont war raok en diboellegezh.\nNi zo krouerion laouen ha dieub a c’hallfent kanañ.\nEn degouezh ez hañvalont en em ren e giz preizherion, laeron, pe labaned ?\nPezh a zo yael en degouezh eo ez on me rediet da furchal e-barzh Lavaroù Preder evit tostaat ouzh ster resis ar ger a bled gant un danvez na bleustran ket boas, nag e brezhoneg, nag e galleg.\nRediet e vin da adskoulmañ gant un darn eus va labour a oa renet war-eeun e brezhoneg hag a oa dic’hallus din kenderc’hel e galleg. N’eo ket peogwir eo disteroc’h ar galleg hogen peogwir ne anavezan ket al labourioù graet e galleg war an danvezioù-se.\nDa ‘m meno kalficherion ar gavadenn naouegezh artifisiel zo ken berr o spered war an danvez egedon. Petra a dalvezh naouegezh evito ? N’ eo nemet ur ger ouzhpenn.\nAn hevelep re eo emichañs o deus savet urzhiataerezh evit stlenneg pezh na vir ket outo da arverañ deveradoù stlenn a hent all. Bepred gant ar spered krouerion gouez ha dieub emichañs.\nN’o deus ket savet-amprestet informatik evit ar wech hogen savet un deverad war skouer ar saozneg, a gav din, hogen to compute n’eo ket kevatal da urzhiatañ. Dichañs !\nPoell ar brezhoneg en afer zo eilrenk. Forzh penaos n’eo ar brezhoneg nemet ur yezh komzet ha pep hini zo lipr.\nEvel ma lavare ur sorbiennourez, pe ur werzhourez eilaozadoù diwar ar sorbiennoù kentoc’h : ober a ran ar pezh a blij din peogwir n’eus aozer ebet d’ar sorbiennoù… Ha kae da strakal brulu war ar menezioù du gant da c’houlennoù va faotr.\nMa n’eo ket diskouez dispriz evit ar sorbiennoù ha dispriz evit ur yezh hag evit ar stuzegezhioù pobl, eo sotoni glan neuze.\nKeit ma vo ar vrezhonegerion o c’houlenn an aluzenn digant ar Stad C’hall e chomo ar brezhoneg ur c’hoariell hag un diduamant etre daouarn bihanvourc’hizion Frañs ar c’hornog.\nKredet ‘m eus ur predig e c’halle ar brezhoneg kavout nerzh o lakaat un troad en armerzh.\nKoniri glan eus va ferzh.\nRet e vefe e doare pe zoare krouiñ ur vaezienn armerzhel breizhat evit ma vefe gwir. Pezh a c’houlennfe mont en arlez eus ar frammoù politikel hag armerzhel gall. Diglet mik e vefe.\nMa ne reer ket, e chomo ar brezhoneg unan eus ar bitrakoù breizhek gwerzhet d’an douristed a ra eus Breizhiz touristed en o bro.\nMar teufe a benn an dud da eskemmañ stankoc’h war o labour e-lec’h skrapañ labour an eil hag egile hep kas zoken ur poz d’ar stroll en deus graet al labour en o raok e vefe dija un araokadenn.\nMet marteze ez eus bet eskemmoù etre labourerion an Ofis ha labourerion Preder ? Hervez an dibaboù graet avat ne hañval ket din.\nUr yezh n’eo ket un danvez dister ha neptu, ur c’hoariell evit oadourion chomet en o bugaleaj. Dreist-holl ur yezh o c’henel bemdez evel ar brezhoneg.\nNe rafe forzh an dud o deus ur yezh solut, diazezet mat evel ar galleg, ar saozneg hag all, e c’hellan kompren. Ha c’hoazh e vefe ret dezho diwall. Poblañs Sveden, da skouer, zo hep mar ebet kizidikoc’h ouzh dazont e yezh eget poblañs Breizh ouzh dazont ar brezhoneg.\nGwelloc’h e vefe din labourat eget flapañ.\nPublié le 18/12/2014 par Yann-Ber\nDre ar bed divent ez eomp,\nTener ha bresk al liammoù etrezomp.\nNe anavez pep hini nemet un tamm dister\nEus perzhioù ar re all,\nEus hollad an oberenn.\nRal a wech e c’hoarvez ganimp kejañ.\nNemet un nebeut eurvezhioù ar bloaz,\nUn emvod hiniennoù diampart,\nKantreerion digenvez dispis o dremmwel.\nKildroioù ar vuhez a ra dimp kejañ dre laer,\nUr berr amzer,\nEvit un trevell, un eskemm,\nUr predig prederiañ war yec’hed ar bed,\nAmzer un dizoloadenn,\nAmzer d’ar c’horf arnodiñ ar bout,\nLuniañ en egor dazont hon denelezh.\nUr frapad, kevrediñ sonennoù soutil ha rouez\nD’ober d’ur yezh bleuniañ,\nD’ ur c’han sevel,\nHa kenavezo er bed all.\nNemet ur fenoz pe un all,\nAr roudoù a savomp,\nDre gas war-raok hon oberennoù,\nRoudoù a zeu a zeiz ha zeiz\nDa skoilhañ hon sevel denelezh,\nPublié dans kevredigezh, lennegezh teodel\t| Marqué avec stuzegezh\t| Laisser un commentaire\nmarv n’eo ket feulster\nPublié le 12/12/2014 par Yann-Ber\nVa sotonioù a gavo o lec’h e-kichen ar re a glever bemdez Doue.\nA-zivout ar marv e klever a bep seurt da skouer.\nKement a dud lazhet, mac’hagnet, a weler war ar skrammoù ma teufe ar marv da vezañ un dra boutin… Sañset.\nN’ eo ket ar marv a weler war ar skrammoù avat, ar feulster ne lavaran ket, tud o lazhañ tud all, pe dre rec’halloud pe dre zic’halloud.\nN’ eo nemet eztaol ur mankoù kevredigezhel pounner.\nNe gav ket din e vefe bet ar vosenn meizet evel ur binijenn a-berzh Doue gant ar bobl. Doue ar bobl ne gastiz ket. Brokus eo, ha keflusker an denelezh. Un Doue an holl eo, un Doue laik a lavarfen, evit lakaat da fuloriñ ar re a hent ar bed gant o feulster.\nYa, kastiz Doue zo un arm goveliet gant ar re o deus ar galloud, eztaol o feulster, digarez d’ o feulster. Atoriñ a reont ar gravez. Uhelidi an iliz zo deuet buan da vezañ dibabet e metou uhelidi ar gevredigezh.\nAr Varn diwezhañ ne lavar ket e vezomp kastizet gant Doue evit an droug hon eus graet. Lavarout a ra o deus an uhelidi, dre goll ster o roll kevredigezhel, distrujet ar gevredigezh ha kaset an denelezh da get.\nGwariadur ar marv, korvoerezh ar marv gant an uhelidi evit diazezañ o galloud a den da dreiñ ar marv da feulster.\nLazhañ un den n’ eo ket degas dezhañ ar marv hogen laerezh digantañ e vuhez, laerezh un tamm bras a zenelezh diziouerus d’ an holl.\nAr renerion a nac’h d’ ar bobl he denelezh zo en orin ar feulster a emaotren dezho laerezh buhezioù dre lazhañ tud pe dre nac’h dezho o denelezh ez bev. Boulc’het o deus un hent arvarus.\nAr stuzegezh bobl a ro e lec’h d’ ar marv war ar pemdez ha n’ eo ket hepken pa ren ar vosenn. Ar marv zo mignon d’ ar vuhez.\nAn uhelidi a nac’h ar marv en hevelep giz ma nac’hont ar gevredigezh hag an denelezh.\nN’ eus evito eskemm gallus ebet gant ar bobl. Dre an nerzh, dre ar feulster, e klaskont diverkañ barregezhioù Istor ar bobl a lakfe da splannañ an hent bac’h m’ emaint, distrujañ ar vuhez evit bezañ. Sotoni meurdezus !\nAn Dañs Bekabe zo derc’hennañ un adsavidigezh eus al liammoù kevredigezhel e-touez ar re vev, eus azginivelezh un denelezh distrujet gant ar begennoù aet da renerion dall ha diskiant.\nAl livour a zerc’henn an Dañs Bekabe ne lavar ket setu penaos e vimp da zeiz ar varn diwezhañ, hogen setu penaos e tleomp bezañ en hon buhez, dorn ouzh dorn. Hon saviadoù n’ int nemet gwiskamantoù hon roll er gevredigezh, ha pep gwiskamant zo kaer evel ma ‘z eo kaer ha diziouerus roll pep den en tu all d’ an neuz, kevatal e koroll ar gevredigezh.\nAr Varn diwezhañ, pezh-c’hoari eus an 18t kd, embannet gant SKOL e 1998.\nDañs Bekabe e chapel Kermaria an Iskuit e Plouha\nPublié dans eztaol, kevredigezh\t| Marqué avec stuzegezh\t| Laisser un commentaire\nPublié le 09/12/2014 par Yann-Ber\nen ur werenn glas.\nNerzh un alkool,\na glotfe gant ur c’horf kigennet mat\na ra anezhi un dudenn\no tiskenn eus al loar.\nentanet gant he labour,\ngant kement labour ‘zo,\no tuiñ gant kement ober brokus,\ne varvfe war ur vardell\nhep gouzout dezhi.\nPublié le 06/12/2014 par Yann-Ber\nUr voutailhad digor war brenn an daol\nDamskeud ar gegin\nRubiz teñval o soural\nAn heol en diabell\nA emskuilh, a emruilh\nA dres eeun o hent davit ar gwer\nHep tizhout ar gwin\nNa dizh ket ledañ e frond en deñvalijenn lugernus\nBac’het gant gouzoug ar voutailh.\nFlour eo an aer\nBleunioù a splann\nWar al letonenn glas bev\nNes dezho delioù ruz gwad ar wezenn\nA-serzh en oabl glas treuzwelus.\nHag e padin betek ar pred\nUn tamm aze\nUr bruzhun amañ\nHep terriñ an naon\nHep gwalc’hiñ ar c’hoant.\nDaou gammed dindan lagad an heol\nFlouradenn fresk ha tener an diskar-amzer.\nKened er bed.\nPublié le 03/12/2014 par Yann-Ber\nTufañ a ran war ho meuzioù cheuc’h,\nwar ho puhez leurennet,\nwar ho kalficherez savet evit estlammerion\na zo o micher bamañ dirak ho skudell boued.\nun aval douar,\nnemet ar pezh a vravao ar blaz,\nha peadra da vagañ,\nAr blijadur zo er bastañ.\nNaon kened ‘m eus,\nn’eo ket c’hoant meurlarjez.\nn’eo ket c’hoant orbidoù.\nBezañ pinvidik n’eo ket dastum\nhogen bezañ kenedus d’ar bed\nA ! Keneiled…


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/209 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/209\n(17) Pa oe erruet Jesus, e kavaz Lazar a oa er bez abaoe pevar devez dija.\n(18) Hogen Bethani a oa vardro pemzec stad euz a Jerusalem. (19) Ha kalz a Judevien a oa deuet da gavout Martha ha Mari, evit ho c’honsoli divarben ho breur. (20) Pa glevaz eta Martha e oa Jesus o tond, ez eaz d’he zialben ; mes Mari a choume azezet en ti.\n(21) Ha Martha a lavaraz da Jesus : Aotrou, ma vijez bet aman, va breur na vije ket marvet ; (22) mes gouzoud a ran penaos, breman memeus, kement tra a c’houlenni digant Doue, Doue hen roio d’id. (23) Jesus a lavaraz dezhi : Da vreur a resussito. (24) Martha a lavaraz dezhan : Gouzoud a ran e resussito d’ar resurrection, en deiz diveza. (25) Jesus a lavaraz dezhi : Me eo ar resurrection hag ar vuez ; an hini a gred enoun, ha pa ve maro, a vevo. (26) Ha piou-benag a vev hag a gred enoun, na varvo biken. Ha credi a rez-te an dra-ze ? (27) Hi a lavaraz dezhan : Ia, Aotrou, me a gred ez oud ar C’hrist, Mab Doue, pehini a dlie dond er bed.\n(28) Goude ma he doe lavaret kement-se, ez eaz kuit hag e c’halvaz e-kuz, Mari, he c’hoar, hag e lavaraz dezhi : Ar mestr a zo aman, hag e c’halv ac’hanoud. (29) Kerkent ha ma klevaz hou-man kement-se, e savaz diouc’h-tu, hag e teuaz d’he gavoud. (30) Hogen, Jesus ne oa ket c’hoas antreet er bourg, mes e oa c’hoas el leac’h ma oa deuet Martha d’hen kavout. (31) Neuze ar Judevien a oa gant Mari en ti, hag a gonsole anezhi, pa veljont e oa savet ker buhan, hag eat er meaz, a ieaz var he lerc’h en eur lavaret : Mond a ra d’ar bez da wela eno.\n(32) Pa oe erru Mari el leac’h ma oa Jesus, ha pa velaz anezhan, hi en em daolaz d’he dreid hag a lavaraz dezhan : Aotrou, ma vijez bet aman, va breur na vije ket marvet. (33) Pa velaz Jesus anezhi o wela, hag ar Judevien a oa deuet assambles ganthi o wela ive, e oe trubuillet en he spered, hag e oe glac’haret ; hag e lavaraz : (34) Pe leac’h hoc’h euz-hu hen lekeet ? Bespont a rejont dezhan : Aotrou, deuz da velet. (35) Ha Jesus a welaz. (36) Var-ze ar Judevien a lavare : Gwelit pegement e karie anezhan. (37) Mes darn anezhe a lavaraz : Pa hen deuz digoret daou-lagad an dall, ha na helle ket ive miret ouz he-man da vervel ?\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/209&oldid=125313 »


Abrege eus an Aviel/Chapistr 32 - Wikimammenn\nAbrege eus an Aviel/Chapistr 32\n◄ Evit ar pempet sul goude Pasq Evit Gouel an Assantion Evit ar sul goude ar Yaou-Basq ►\nEvit Gouel an Assancion, da lavaret eo an deiz ma pignas hor Salver en Eê, hanvet ar Yaou-Basq.\nJEsus a assamblas e Zisquibien voar menez Olivet evit o renta test eus e driomf. Recommandi a eure dezo preseg an Aviel d’an oll nationou eus ar bed ; hac evit lacât ar syell diveza da guement tra en devoa disquet dezo, e ra dezo guelet, en ur bignat en Eê, penaus e oar ar guir hent a gondu dy, penaus en deus-en disquet dezo en e Aviel, ha penaus e reignint gantàn en e c’hloar, mar bevont eveldàn voar an douar.\nMeditation voar Myster an Assancion, ha voar ar frouez a dleomp da denna anezàn.\nConsideromp penaus hor Salver adorabl, goude beza lavaret adieu d’e Vam santel ha d’e Zisquibien voar menez Olivet, ha roet dezo e ziveza benediction, a bignas dirazo en Eê, leun a c’hloar hac a driomf.\nConsiderit an oll Elez o tisquen evit e ziguemeret, e adori, e anaout evit o Roue hac o mæstr souveren. O pebes rejouissanç a voe en Eê, pebes triomf l Ma n’en deus biscoas speret na calon an den comprenet ar pez en deus preparet Doue d’ar re er c’har, piou a ouffe compren ar pez en deus preparet d’e Vap-unic, e pehini en deus lequeet e oll gomplesanç ? Ma ne illit quet eta compren ar gloar a behini e jouis ho Redamteur divin, nac an hueldet eus e Dron, considerit da viana gant admiration ha contemplit hervez ho callout ar gloar pehini a zeu da ravissa an oll Sperejou celestiel.\nPebes joa santel na dle quet produi ar Myster-mâ e calon ur gouir gristen !\n2. P. Considerit penaus Jesus-Christ o quitât an douar hac o pignat en Eê, a zesq deomp ez eo an Eè hor gouir bro, ha ne doump voar an douar nemet tremenidi, hac evel er plaç eus hon exil. Dïsqui a ra deomp penaus e tleomp distaga hor c’halon diouz ar bed-mâ, ha lacaat hor speret hac hor sonch en Eê.\nMadou, enoriou, plijadurezou ar bed, petra hoc’h eus-hu a guement a ouffe rei deomp ur gontantamant parfet ? Ne d’eo nemet en Eê e allomp cavout hor gouir eürusdet.\nJesus a so pignet en Eê evit prepari ur plaç da hep hini ac’hanomp. Aquisitet en deus deomp ar guir da vont d’an Eê, pleneet en deus deomp an hent, e gontantamant hac e joa eo hor gouelet o querzet ennàn. Pebes couraich na dle quet ar songeson-ze da inspira deomp !\nSavomp eta hon daoulagat hac hor c’halonou varzu an Eê, e pelec’h ema Jesus hon tenzor, ha na sellomp ouz an douar nemet evit e zisprijout;\nHa consideri a ràn-me an douar evel ar plaç eus va exil ?\nSongeal a ràn-me alies en Eê ?\nPetra am eus me grêt bete-vremàn evit an Eê ?\nPetra am eus-me souch da ober evit meritout un deiz beza recevet en demeuranç eürus hac eternel-ze ;\nDoue a offr din an Eê, e revus a rin-me ?\nO va Doue, distaguit va c’halon diouz an douar. Grit din en em gonsideri bepret evel un divroet hac ur pelerin er bed-mâ, ha querzet gant couraich varzu va guir bro. Ne c’houlennit diguenê, va Doue, evit meritout an Eê, nemet ar pez a so just, ræsonabl ha facil gant ar sicour eus ho craç ; ne vezo nemet em goall ha dre ma faut mar collàn ar plaç eürus a so destinet evidon. Quen evit na errue un hevelep maleur guenê, grit din ober ar binigen a garot, disposit ac’hanon hervez ma plijo gueneoc’h en draounen-mâ a zaëlou ; roit din ar boan a blijo gueneoc’h. Ne c’houlennàn digueneoc’h na prosperite na joausdet er bed-mâ ; ne zesiràn nemet an heur d’ho quelet ha d’ho meuli da james on ho Pales eternel.\nAdtapet diwar « https://br.wikisource.org/w/index.php?title=Abrege_eus_an_Aviel/Chapistr_32&oldid=95032 »\nKemmoù diwezhañ degaset d'ar bajenn-mañ d'an 9 Du 2016, da 14:49.


STAJ KARAES, 2 HA 3 A VIZ KERZU 2000\nNotenn : An holl frazennoù merket gant (*) zo un direizhder bennak enne.\nI) Nemet - Hepken. Lenn ar pennad.\nII) Urzh ar gerioù.\na) Kavet e vez alies urzh gerioù ar galleg er frazennoù gant morse, rak e galleg e vez lakaet alies an adverb a-raok ar participe passé, da skwer : il n'y a jamais eu..., l'appareil est correctement monté, etc. E brezhoneg e vez lennet frazennoù savet war ar patrom-se:\n* N'eus morse bet e Breizh a venveg... ( Lizher gant Ofis ar brezhoneg )\n* Fustet e oa bet Adrian evel ne oa bet morse fustet ( R. Hemon ).\nFrazennoù sius a gaver ivez gant biskoazh, biken, atav, james, etc. An div frazenn uheloc'h a vije da zifaziañ evel-henn : N'eus bet morse e Breizh... pe : Morse n'eus bet e Breizh...hag evit an eil : evel ne oa bet fustet morse.\nDa ziwall zo ivez pa droer ur frazenn kadarnaat gant jamais en ur stumm goulenn : avez-vous jamais vu...? Ret eo implij ur wech bennak pe un dro bennak.\n* Ha bet oc'h morse e ti an tenner dent ? ( R. Hemon ) zo da vezañ difaziet e giz-mañ :\nHa bet oc'h e ti an tenner dent ur wech bennak ? pe : ha bet oc'h ur wech bennak e ti an t.d. ?\nb) Framm ar brezhoneg kador.\nAr brezhoneg kador an hini a veze distaget diwar ar gador-brezeg gwechall, ha bremañ c'hoazh 'm eus em divskouarn frazennoù evel : War ar Golgotha en deus Jezuz Krist skuilhet e wad evidomp etc..., gant ar framm verb skoazell + rener + anv-gwan verb, ur framm estren d'ar brezhoneg komzet. Soñj 'm eus bezañ bet implijet ur frazenn evel-se gwechall, pa oan c'hoazh krennard, hag un amezegez o c'hoarzhin hag o lâret din : "goude ur brezegenn 'giz-se e c'hellez kanañ deomp ar C'hredo", rak eviti hag evit ar vrezhonegerien a-gozh e oa ar brezhoneg kador-se ur brezhoneg mat evit an iliz. Ur wech deuet er-maez, e ranker komz brezhoneg reizh.\nSiwazh, bremañ e vez kavet ar framm-se e pep lec'h, war Al Liamm da skwer :\n* Un dra vat eo o defe pemp kêr kinniget degemer al lise. ( AL 300 )\n* Pell zo avat eo ar mare-se aet da get ( AL 312 )\n* M'en deus Abeozen miret al levr-mañ ( AL 312 )\nPetra a lavar F. Kervella ? Reiñ a ra daou daou framm, deomp da choaz : ar framm meneget uheloc'h ganin, hag ar framm : verb skoazell + anv gwan verb + rener.\nHa Jules Gros ? Gant Jules Gros e kaver etre 80 ha 100 frazenn e-lec'h ma c'hellfemp kaout ar framm brezhoneg kador 'm eus meneget. Padal, ne vez ket kavet ur wech, pas unan he-unan. Reiñ a ra deomp frazennoù evel : ar person kozh a lavare en doa aochet Sant Efflam... mes neblec'h ne gaver ur framm evel : *en doa Sant Efflam aochet..\nWar-dro ar bloavezhioù 1975 'm boa graet enklaskoù war ar poent-se. Goulenn a raen gant an dud treiñ depuis que mon père a vendu sa maison...Klevet a raen da gentañ abaoe en deus ... va zad...gwerzhet e di...Neuze e c'houlen daoust hag eñ e lârfent se, ha deus o muskenn e welen 'walc'h ne oant ket kontant gant se. Goude klask e lârent din abaoe en deus gwerzhet ma zad e di, hag aze e santen e oant laouenoc'h. D'ar c'houlz-se e kinnigen dezhe : abaoe m'eo bet gwerzhet e di gant ma zad, ha neuze e veze respontet din : ya evel-just, 'mod-se e lâran, ha n'eo ket 'mod-all.\nBerr ha berr, evit echuiñ :\n*Abaoe (m')en deus ma zad gwerzhet e di : da viret evit ar sul, etre an aviel hag ar c'hredo.\nAbaoe (m')en deus gwerzhet ma zad e di : mat.\nAbaoe (m')eo bet gwerzhet e di gant ma zad : mat, an hini stankañ e brezhoneg komzet.\nIII An nac'hañ pa vez stag an nac'hañ ouzh ur ger all estreget ar verb.\nPa vez stag an nac'hañ ouzh ar verb, ec'h implijer ket. Da skwer, ne ran ket, ne wel ket, (ne) deb(r)a ket (a)n(ezh)añ. Sellet ouzh F.K., § 232-234.\nMut e chom F.K. war an nac'hañ stag ouzh ur ger all. Neuze e ranker lakat pas.\n- 'Mod-se 'po ? - O, pas kement-se.\n- Bop ivez a oa aze ? - Pas Bop, memestra !\nKemer ane'añ solud, pas gant un dorn hepken !\nImplij ket e frazennoù evel ar re-mañ zo ur fazi e-keñver ar yezh. Ne c'heller ket c'hoari cheñch-dicheñch ar gerioù en ur yezh : kemer a rin ur skwer e galleg, peogwir eo yezh vamm an darn vrasañ eus ar re a lenno ar pajennoù-mañ :\nCourir à pied, courir à toutes jambes zo galleg mat.\n*Courir à tous pieds, courir à jambes zo galleg loukez. Heñvel dra eo evit ar brezhoneg.\nKet a c'hell bezañ implijet gant gerioù all estreget ar verb, mes atav war-lerc'h : diskuizh pe get, e rankemp sevel... Teofil ivez ? - Ket, pas Teofil ! Hag evel-just e vez implijet war-lerc'h ar verb.\nIV Displegañ an araogennoù pe nompas ober pa vez daou raganv\nDa gentañ un tamm lojik war ster ur frazenn c'halleg : j'ai acheté ceci pour toi et moi. Anat eo emañ da vezañ komprenet : j'ai acheté ceci pour ( toi et moi ), ar pezh a c'hellfemp cheñch en ur skrivañ : j'ai acheté ceci ( pour toi ) et ( pour moi ), pezh a zo galleg reizh ivez. Er c'hontrol, soñjal *j'ai acheté ceci ( pour toi ) et moi ne sinifi mann ebet.\nHevelep kudenn a gaver e brezhoneg, nemet e vez klevet ar fazi : pa skriv Goulven Pennaod " *mousedigoù dister eveldon pe vMirande " (Al Liamm 304 ) en em renter kont en deus c'hoazh G.P. meur a dra da zeskiñ e-keñver lojik ar yezh.\nPenaos ober ? Pa vez unsilabennek ar ger, e tispleger an araogenn : An dra-mañ zo dit pe din ? Ne vo ket lâret *an dra-mañ zo da te pe me ? Pa vez div silabenn pe ouzhpenn, e chom dizispleg an araogenn : Komz a ra brezhoneg evel c'hwi ha me ( Goulven Jacq ). An daou all a oa evel c'hwi ha me ( J. Riou ).\nNe vije ket santet evel ur fazi ur frazenn evel an daou all a oa eveldoc'h hag eveldon, nemet ne vez ket lâret dre ma eo re hir.\nEr c'hontrefed, frazennoù evel *an daou all a oa eveldoc'h ha me , pe ur frazenn hag a grog evel ar re-mañ :*etrezoc'h ha me, etrezi hag he breur... (R. Hemon) zo euzhadennoù. Ret mat eo skrivañ evel c'hwi ha me, etre c'hwi ha me pe etrezomp hag etre hi hag he breur, etre he breur hag hi.\nC'hoarvezout a ra gant an araogennoù, displeget pe get, ar pezh a c'hoarvez gant ar c'hemmadurioù, na vezont ket graet bep gwech : lâret e vez ingal ur plac'h vras, mes ar peurliesañ e vez lâret ur plac'h bras ha kapabl, dre ma eo liammet startoc'h bras gant kapabl eget gant plac'h. Er memes mod, e c'heller lenn : Penaoz em-bije gallet liva ho kwreg heb hi dirazon ? ( J. Riou, Dogan ) pe klevet : N'omp ket prest da c'honit gant te o hont war ma fenn hep ehanañ ( Pgt, bloavezhioù '60 ). En div frazenn-se eo arabat displegañ an araogenn.\nNEMET - HEPKEN\n(bet embannet en "Al Liamm")\nAn notenn-mañ abalamour d'ur fazi a gavan bremañ en un nebeud skridoù, ar meskaj etre nemet, deus un tu, hag hepken pe nemetken deus an tu all. Ar wech kentañ ma 'm boa remerket se e oa gant ar frazenn-mañ, ma 'm eus soñj mat :\nGraet e oa bet pannelloù, nemet e brezhoneg.\nKomprenet 'm boa evel just e falveze da oberour al lizher komz eus pannelloù hollvrezhoneg, ha koulskoude, ar frazenn skrivet a sinifie dres ar c'hontrefed : graet e oa bet pannelloù, e meur a yezh marteze, met ne oa hini brezhoneg ebet en o zouez.\nA) IMPLIJ NEMET, HEPKEN/NEMETKEN\n1°) Nemet, araogenn, a sinifi "war-bouez", "ur wech tennet". Da dreiñ e galleg gant sauf, moins.\nKreisteiz nemet pemp.\nTout ar familh nemet da vreur-kaer a oa eno.\nC'hwi e ar gwella war-lerc'h Loig ha Loig a oa ar falla nemet un (Y ar Gow)\nAr framm : ger mell resis + anv+ nemet displeget zo da dreiñ e galleg gant le seul : Al labour nemetañ, an hini nemeti.\n2°) Nac'hadenn + nemet : a gustum treiñ ar framm galleg : ne...que...\nN'am eus kavet nemed diou ( Jul Gros )\nAn hini n'eo ket aotrou en e vro n'en deus nemed mont en eur vro all hag e vo ( J.G.)\nHa netra nemet glac'har na'm eus bet em buhez (Kan.)\nAlies e vez klevet "ken met" e-lec'h "nemet", kazi bep tro e Kernev Izel ha Poher, 60% gant Jul Gros.\nAr re n'o deus ken med kezeg zo fouletoh evid ar re o deus trakteurien (J.G.)\n3°) Nemet zo stagell-isurzhiañ, o klotañ gant met, hervez F. Kervella, met kreñvoc'h eget met e verk an enebiezh :\nDeuet e oamp d'an eur, nemet n'eo ket an deiz mat e oa.\n4°) Hepken pe nemetken a dro ar galleg seulement, uniquement\nUn Doue hepken p'ini zo en neñv ( Gousperoù Kerne )\nUn Douë hep qen, ur feiz hep qen, ur vadizyand hep qen ( Gregor Rostren )\nN'eo ket hepken gant tud eus Pleiben pe a dro-war-dro ( Y ar Gow )\nAr frazennoù gant hepken a c'hell bezañ troet alies en ur mod all gant nac'hadenn + nemet :\nUr silienn hepken 'peus paket ? = ne 'peus paket nemet ur silienn ?\nEñ hepken = den ebet nemetañ\nUn dra hepken 'meus disoñjet = ne 'm eus disoñjet nemet un dra ( ha : 'meus ket disoñjet ken un dra, K.I. )\nAr framm "nac'hadenn + nemet " zo kalz stankoc'h eget ar framm " kadarnaat + hepken ".\nA-wechoù e c'hell hepken kreñvaat ster ar frazenn da heul nemet :\nEvel ne oa etrezomp nemet ur park hepken ( Kan. )\nB) LOJIK AR BREZHONEG : MA, NEMET MA.\nNe 'm bije ket kavet em boa digarez da sevel un notenn ma ne vije ket arriet du-mañ ur bajennad bruderezh evit ul levr jedoniezh em bannet gant Preder, ma kaver enni :\n"Daou niver zo par mar ha nemet mard eo mannel o diforc'h"\nA-benn lakaat sklaeroc'h en hoc'h empenn petra zo fall en ur frazenn seurt-se, ec'h an da gemer ur skwer all :\nKemeromp daou ober : "gelver" ( ar c'hi ) a vo an ober P\n"dont" ( evit ar c'hi ) a vo an ober Q\nAr bommoù hag ar frammoù saozneg a gavoc'h da heul eo ar re a vez kavet en holl oberennoù al lojikourion en XXvet kantved abaoe B. Russell. ( Principles of Mathematics )\n1°) Dont a ray ma c'halvez anezhañ\nAr frazenn-se a glot gant ar framm " If P then Q ", pe c'hoazh dindan ur stumm all : " Not both P and not-Q ", rak ar pezh ne c'heller ket kaout eo P ( gelver ar c'hi) ha nann-Q ( ar c'hi o chom hep dont. ) war un dro.\nKomzet e vez eus conditional pe implication e szg, eus embleg e bzg\n2°) Ne deuio nemet ma c'halvez anezhañ = dont a ray hepken ma c'halvez anezhañ ( framm treuzfurmet hervez A) 4°))\nKlaskomp kompren ar frazenn-mañ gant ar framm not both.... Ar pezh ne c'heller ket kaout eo gwelet ar c'hi o tont hep bout bet galvet, setu hon eus amañ : not both Q and not-P, ar pezh a glot c'hoazh gant an embleg. : If Q then P., rak ma teu ar c'hi, ec'h omp sur eo bet galvet.\n3°) Dont a ray nemet ma c'halvez anezhañ.\nNe c'heller ket kaout an daou ober "dont" ha "gelver" war un dro : ma vez galvet ar c'hi ne deu ket, met dont a ra a-hend-all. Amañ hon eus ar pezh a vez graet "non-conjonction" anezhañ gant Russell, hag a glot gant ar framm : not both P and Q.\n4°) E c'heller lakaat 1°) ha 2°) asambles . " Dont a ray ma c'halvez anezhañ, ha ma c'halvez anezhañ hepken ". War un dro hon eus If P then Q hag If Q then P.\nGraet e vez bi-implication pe biconditional eus se e szg\nNE C'HELLER KET LAKAAT 1°) HA 3°) ASAMBLES : Ma vez skrivet pe lavaret : *"Dont a ray ma c'halvez anezhañ ha nemet ma c'halvez anezhañ", pa vez galvet ar c'hi, e rank dont ( abalamour da 1°) ha chom hep dont ( abalamour da 3°). Ur frazenn seurt-se n'he deus ster ebet, ha koulskoude ez eo ar pezh a gavomp war levr jedoniezh Preder, ur frazenn hag a ra ar meskaj etre an daou nemet ma a gaver en 2°) ha 3°).\nAdkemeromp ar frazenn jedoniezh, ha troomp anezhi e div yezh all :\nDaou niver zo par mar ha nemet mard eo mannel o diforc'h.\nTwo numbers are equal if and except if their difference is equal to zero.\nDeux nombres sont égaux si et sauf si leur différence est égale à zéro.\nSeurt frazennoù a vez graet senseless statements anezhe gant B. Russell, dre ma lakaont en-kevatal un dra hag a c'hell bezañ gwir ( "daou niver zo par", lakaomp 3/2 = 1.5 ), hag un dra na c'hell ket bezañ gwir dre e natur peogwir e rank plegañ da zaou ziviz kontrol ( ma... ha nemet ma...)\nEus pelec'h e c'hell dont ur seurt fazi ? Moarvat eus ar galleg. An deiz all, e kleven ur ministr eus republik Bro-C'hall - ra vezo meulet - o tistagañ : Qu'est-ce qu'on voit ? On voit que des jeunes enthousiastes, que des jeunes prêts à travailler,etc etc. Gwir eo ne c'heller ket treuzkompren ur seurt frazenn e galleg, rak que ha sauf ne c'hellont ket bezañ mesket. E brezhoneg eo kalz grevusoc'h ar fazi gant treuzimplij ar ger nemet peogwir e lavarer ar c'hontrol rik eus ar pezh a soñjer.\nEvit klozañ, un nebeud frazennoù dastumet amañ hag ahont diwar-benn ar yezh :\nHarzoù ma yezh harzoù ma bed ( Wittgenstein, Tractatus 5-6)\nPal ar brederouriezh eo sklaeraat ar yezh en un doare lojik ( Wittgenstein, Tr. 4-112)\nEvel m'o deus komzet ha skrivet gwechall ar re a ouie mat ar yezh, evel-se ez eus c'hoazh da gomz ha da skrivañ ( Maodez Glanndour, AL 206, p 268)\nYann GERVEN, 25 IV 1998\n(c) Ar Falz, Décembre 2000 -- Adressez vos commentaires à arfalz@yahoo.fr


Emvod Meur Diwan 22/04/2018 - Skol Diwan Roazhon\nGouzout hiroc’h war « Ar rouedad Diwan » 6 a viz Ebrel 2018\nIzili Diwan (familhoù, gopridi, kuzulioù merañ ar c’huzulioù skoazell, liseidi) a zo pedet da gemer perzh e Emvod Meur Diwan a vo dalc’het er Pol Phoenix e Pleumeur-Vodou d’an 22 a viz Ebrel. Emañ al lec’h-mañ e-kichen un nebeud lec’hioù da weladenniñ war droad, ar pezh a vo aes evit ar familhoù. Da skouer, pa gemero perzh an tad pe ar vamm e eskemmoù an emvod meur e c’hello un ezel all eus ar familh gweladenniñ al lec’hioù asambles gant ar vugale hag an holl en em gavo asambles tro dro ar pred fardet gant kuzulioù skoazell Lannuon ha Louaneg.\nAmañ kevret e kavoc’h roll labour an emvod meur mui resisadurioù diwar-benn an traoù da weladenniñ tro-dro. Da notenniñ : 10% a zistaol evit ar Planetarium ha mont e barzh digoust en «Ecocentre » gant ur weladenn henchet e brezhoneg. Kaset vo ar sizhun a zeu teul an emvod meur gant an danevelloù boas (danevell hollek, obererezh, arc’hant)\nTrugarez da gas dre bostel a-benn an 18 a viz Ebrel anvioù an dud a gemero perzh en emvod meur ha resisaat an niver a bredoù da virout : diwan(@) diwan.bzh - 02 98 21 33 69\nTroidigezh war an taol : soñjit kas ho selaouelloù !\nKlask a raimp ober e pad an emvod meur gant un droidigezh war an taol eus an divizoù e brezhoneg. Evit se e vo ret d’an dud a garfe selaou an troidigezhioù kas selaouelloù luget ouzh ur pellgomzer hezoug, ur smartphone pe un dabletenn gant ur programm skingomz FM. Se vo ouzhpenn an tokarnioù amprestet gant Ofis ar Brezhoneg.


Putsch Kapp - Wikipedia\nPutsch Kapp pe putsch Kapp–Lüttwitz a voe ur putsch c'hwitet a c'hoarvezas etre an 13 hag ar 17 a viz Meurzh 1920 e Berlin, en Alamagn. Kaset e voe gant ur brigadenn en he fenn Wolfgang Kapp (1858–1922). Kapp a oa bet e-touez krouerien Strollad alaman ar vammvro e 1917, asambles gant Alfred von Tirpitz hag ar jeneral Walter von Lüttwitz. Unan eus ar pennadoù reuz niverus a voe da vare Republik Weimar e voe.\nBrigadenn Erhardt o tegouezhout e Berlin\nE 1919 e voe krouet brigadenn Ehrhardt. Ur strollad eneprepublikan e oa, hag a en dije gellet lakaat Republik Weimar en arvar. Goulenn a reas ar gevredidi ma vefe divodet ar vrigadenn, ar pezh a voe asantet gant gouarnamant ar Reich e miz Meurzh 1920.\nD'an 13 a viz Meurzh 1920 e valeas ur vrigadenn enni 6 000 den war-zu Berlin. Kapp eo a oa e penn ar vrigadenn, ha fellout a rae dezhañ ma cheñchefe ali ar gouarnamant. Nac'h a reas ar soudarded tennañ war an emsaverien (« Ne dennket soudarded ar Reichswehr war ar Reichswehr »), ha rankout a reas izili ar gouarnamant mont da repuiñ da Stuttgart.\nIzili brigadenn Ehrhardt\nManifestadeg a-enep ar putsch\nGant Kapp e voe aozet ur gouarnamamnt da c'hortoz. Met un harz-labour hollek pevar devezh-pad a voe aozet gant izili KPD, re SPD, re USPD hag ar sindikadoù. Stanket e voe an armerzh ha nac'h a reas ar Reichsbank kenderc'hel da arc'hantaouiñ ar vrigadenn.\nD'ar 17 a viz Meurzh e rankas Kapp tec'hout war-du Sveden. Distreiñ a reas da Alamagn goude-se ha harzet e voe. Mervel a reas e 1922, a-raok ma vefe aozet e brosez.\nPutsch Kapp e lec'hienn historylearningsite\nPutsch Kapp e lec'hienn Schools History\nPutsch Kapp e lec'hienn spartacus.schoolnet\nPutsch Kapp Putsch e Kiel : dielloù\nAdtapet diwar « https://br.wikipedia.org/w/index.php?title=Putsch_Kapp&oldid=1471329 »\nDernière modification le 4 Ebr 2013, à 18:34\nKemmoù diwezhañ degaset d'ar bajenn-mañ d'an 4 Ebr 2013, da 18:34.


ket a - Wikeriadur\nDrol a-walh e ve din mond da lavared mann ebed diwar-benn an dud pa n'em-eus ket a leh d'ober. — (Jules Gros, Le trésor du breton parlé Deuxième Partie, 1970, p. 312.)\nAr Chartreuzed ne zebront ket a gig ; pesked o deve d'ar goueliou ; yun a reont diwar bara ha dour epad hanter-kant devez arôk Pask ; o bara zo bara heiz. — (Yann-Vari Perrot, Erwan ar Moal, Bue ar Zent, Montroulez, 1912, p. 689.)\nAze n'eus ket a gaillar ouzoh-hu. — (Jules Gros, Le trésor du breton parlé Première Partie, 1966, p. 211.)\nNe vo ket a gig da goan ? — (Jules Gros, Le trésor du breton parlé Troisième Partie, 1974, p. 196.)\nn'eo ket a boan\nNe ra ket a hlao, med n'eo ket seder an amzer. — (Jules Gros, Le trésor du breton parlé Deuxième Partie, 1970, p. 458.)\nNa roinn ket d'ac'h a winn-gwenn, — (Fañch an Uhel, Gwerziou Breiz-Izel 2, An Oriant, 1874, p. 256.)\nMe n'am-eus ket bet a win. — (Jules Gros, Le trésor du breton parlé Première Partie, 1966, p. 100.)\nN'eus ket a war em gwerzid. — (Jules Gros, Le trésor du breton parlé Deuxième Partie, 1970, p. 193.)\nDu-mañ pa vo an avel diwar borz ar bagou, ne vo ket a voged en ti. — (Jules Gros, Le trésor du breton parlé Première Partie, 1966, p. 143.)\nBili war ziribin Ne zastumont ket a vezhin . Krennlavar\nAr gwastell -mañ, 'vat, a vruzun : n'e-neus ket a zalh. — (Jules Gros, Le trésor du breton parlé Deuxième Partie, 1970, p. 84.)\nN'he-deus ket a zamant da draou an dud all. — (Jules Gros, Le trésor du breton parlé Deuxième Partie, 1970, p. 85.)\nhep ket a\nAdtapet diwar « https://br.wiktionary.org/w/index.php?title=ket_a&oldid=229467 »\nKemmoù diwezhañ degaset d'ar bajenn-mañ d'an 25 Gen 2017, da 09:35.


Pajenn:Catechis, 1817.djvu/155 - Wikimammenn\npa ententter[sic] fall, pe pa droer en drouc actiono ar re all ; pa veuler aneze gant yenion, pa lerer penaus on nessàn n’en deus quet groet un action mad peini en deus couscoude groet ; pa diminuer dre sign, gestro pe gomso an actiono mad a raporter eus an nessàn ; pa ne veuler quet e obero mad. Songet penaus deiz ar jugeamant na vezo quet goulennet a gont diguenaic’h a vuez o nessàn, mæs eus o c’hini oc’h-unan. Poëzet o comso, lequeet ur brid voar o teod, lequeet un oor voar o queno, un drill spern en dro d’o tiou scouarn. A vel an nord a chasse ar glao : mar groed ur min trist d’an detracteur e tavo. Na leveret quet n’oc’h-eus laret nemet ar pez so guir voar sujet о nessàn ; c’hoas ur veich, re eo an detraction. Mar oc’h eus laret ar pez so gaou, oc’h eus-àn calomniet ; coustet a gousto eo ret daic’h en em dislaret, pe n’en deus quet a Varados evidoc’h. Ar grevusdet eus an detraction a so musuret voar ar personacho a bere e ve drouc-comset. Sul-vuy a so dlet a respet hac a obeissanç deze, sul vrassoc’h eo ar pec’het.\nAn Ilis o cresqui a deiz da deiz, ar Saduceanet a deuas da vezan furius o velet quement-se. Saisissàn a regeont an Ebestel, hac o lacat er prison. Un Æl o delivras, hac a lavaras deze mont da brezeg en creis quær. Pa voa assamblet ar C’honseil e voe casset da glasq an Ebestel. Seret e voa dorejo ar prison, mæs ar brisonerien a voa achapet. Gouveet e voe e voant o prezeg publicamant : arretet ha conduet e voent d’ar C’honseil, peini en devoa c’hoant d’o lacat d’ar maro. Gamaliel a gomsas er guis-màn :\nAdtapet diwar « https://br.wikisource.org/w/index.php?title=Pajenn:Catechis,_1817.djvu/155&oldid=117747 »\nKemmoù diwezhañ degaset d'ar bajenn-mañ d'an 2 Eos 2018, da 14:53.


ober da unan ober un dra bennak - Wikeriadur\nober da unan ober un dra bennak\nSavet diwar ar verb ober, an araogenn da, ar raganv unan, ar verb ober hag un dra bennak\nober da unan ober un dra bennak /Distagadur ?/\nLakaat unan bennak da ober un dra bennak\n— Drouksperedoù oc'h esaeañ ober deoc'h treiñ diwar an hent mat, evit ho koll. — (Fañch an Uhel, Kontadennoù ar Bobl/3, Al Liamm, 1988, p. 185.)\nAn disteran tra a stok ouz an den a ra d'ezan kouezan. — (Yann-Vari Perrot, Erwan ar Moal, Bue ar Zent, Montroulez, 1912, p. 524.)\nNeuze e c'houlennas ar maro pe, da vihanan, ar fallente, da gouean war e galon, evit ober d'ean ankôuât. — (Erwan ar Moal, Pipi Gonto, Kemper, 1925, p. 20.)\nSeven a reas d' e varc'h chom a-sav, hag heñ goulenn ouz ar baourez petra a rae d'ezi leñva. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 34.)\nE-keit-se, ober a raen dezhañ displegañ darvoudoù eus e vuhez krennard, komz diwar-benn tud ha traoù gwelet en e yaouankiz, [...]. — (Jarl Priel, Va Buhez e Rusia, Al Liamm, 1955, p. 16.)\n— Gra dezhañ redek un tregont kammed, emezañ. — (Jakez Riou, Geotenn ar Werc'hez ha danevelloù all, Al Liamm, 1957, p. 20.)\nVa zad a venne ober din studiañ al lezennoù, met n'em boa menoz-all ebet nemet mont da redek mor. — (Daniel Defoe, lakaet e brezhoneg gant Yeun ar Gow, Abrobin, Al Liamm, 1964, p. 7.)\nLakaat un dra bennak da ober un dra bennak\nGourc'hemen a ra eta d'he bugale lakat ive o zonj gant an donedigez-man leun a spouron, evit ma teuio, da vihanan, an doujanz d'ober d'ar garante diwan en o c'hreiz. — (Yann-Vari Perrot, Erwan ar Moal, Bue ar Zent, Montroulez, 1912, p. 833.)\ngalleg : faire quelqu'un faire quelque chose (fr)\ngalleg : faire quelque chose faire quelque chose (fr)\nAdtapet diwar « https://br.wiktionary.org/w/index.php?title=ober_da_unan_ober_un_dra_bennak&oldid=234019 »\nKemmoù diwezhañ degaset d'ar bajenn-mañ d'an 24 Meu 2017, da 09:52.


Margaret Mitchell (8 a viz Du 1900 – 16 a viz Eost 1949) a oa ur skrivagnerez saoznek stadunanat hag a c’hounezas ar Priz Pulitzer e 1937 gant he romant Gone with the Wind ("Aet gant an avel"). Berzh bras en deus graet ar romant-se, pa’z eus bet gwerzhet anezhañ ouzhpenn 30 milion a skouerennoù. Ur film a oa bet savet diwarnañ e 1939, gant Clark Gable ha Vivien Leigh da aktored pennañ, ur film hag en doa graet berzh bras ivez.\nGanet e voe Margaret Mitchell en Atlanta, e stad Georgia. Koulz he zad, a oa un alvokad pinvidik anezhañ, hag he mamm a oa diskennidi da enbroidi deuet eus Iwerzhon. Mervel a reas he mamm e 1919, diwar ar grip. En he bugaleaj e klevas ar plac’hig istorioù e-leizh diwar-benn Brezel diabarzh ar Stadoù Unanet, gant ar re gozh en he familh.\nLabourat a reas evit ar gazetenn The Atlanta Journal-Constitution, ma sine he fennadoù gant an anv-pluenn Peggy Mitchell, etre 1922 ha 1926. E-touez ar pennadoù savet ganti e voe ur pennad-kaoz gant an aktor brudet Rodolfo Valentino ha meur a bennad hag a gonte buhez jeneraled ar Brezel diabarzh. Paouez a reas da labourat e 1926, goude bezañ torret he ufern ha divizout chom er gêr. Neuze e krogas da sevel he romant. E 1935 e tiskouezas dornskrid al levr savet ganti d’un embanner. Dont a reas al levr er-maez e Mezheven 1936, ul levr 1037 pajenn hag a gonte ar vuhez e Su ar Stadoù Unanet goude ar brezel.\nDiouzhtu e reas berzh bras he romant ha brud a dapas betek an estrenvro. War-dro ur milion a zolaroù a c’hounezas, dindan pevar bloaz, gant gwirioù al levr ha gwirioù ar film a voe savet da-heul. An istorioù kontet dezhi gant he zad, gant ar vevelien zu, gant tud all c’hoazh e-touez he c’herent hag he mignoned, diwar-benn ar Su gwechall, diwar-benn distruj kêr Atlanta gant ar jeneral William T. Sherman, diwar-benn adsavidigezh ar Su, kement-se holl a yeas d’ober ur romant en he spered.\nDiv wech e voe dimezet Margaret Mitchell, e 1922 hag e 1925 (e eil pried a oa paotr-enor en he eured kentañ).\nMervel a reas goude ur gwallzarvoud karr-tan e 1949 ha douaret e voe e bered Oakland en Atlanta.\nObituary, NY Times, August 17, 1949 Miss Mitchell, 49, Dead of Injuries (en)\nNew Georgia Encyclopedia (en)\nAdtapet diwar « https://br.wikipedia.org/w/index.php?title=Margaret_Mitchell&oldid=1933572 »\nKemm diwezhañ d'an 3 Gen 2022 da 07:45


Rouantelezh Bourgogn - Wikipedia\n(Adkaset eus Roue Bourgogn)\nRouantelezh ar Vurgonded er IVvet ha Vvet kantved.\nBourgogn en Xvet kantved\nRouantelezh Bourgogn (Regnum Burgundiae e latin) zo ur rouantelezh frank, diazezet e douaroù Burgondia, ha Sapaodia, a voe aloubet gant Hlodwig Iañ, roue ar Franked, ha diframmet digant ar Vurgonded er VIvet kantved. Neuze e voe rannet ar vro etre e ziskennidi betek amzervezh ar C'hladdalc'helezh ha Dugelezh Bourgogn en IXvet kantved.\nEus Rouantelezh ar Vurgonded da Rouantelezh an div Vourgogn[kemmañ | kemmañ ar vammenn]\nGant mibien Hlodwig e voe echuet aloubidigezh rouantelezh ar Vurgonded e 534, ha rannet etrezo neuze.\nPa varvas Klotar Iañ en 561 e teuas Bourgogn da vout ur rouantelezh ... Gant Aostrazia ha Neustria e oa unan eus eus an teir rouantelezh frank.\nGant diskennidi Pepin, a voe maered ar palez en Aostrazia, hag e Neustria goude, hag e Bourgogn goude c'hoazh adal 687, e voe unanet an teir rouantelezh.\nEn Impalaeriezh frank Karl Veur e oa ur Vourgogn Veur hag anezhi\nBourgogn Izel, er c'hornôg d'ar stêr Saône\nBourgogn Uhel, en hanternoz d'ar menezioù Jura\nBourgogn Trajura, er c'hreisteiz d'ar menezioù Jura, Suis hiriv\nBourgogn ar C'hreisteiz (Bourgogne Cisjurane), anezhi Lyonnais, Viennois, Dauphiné ha Savoia).\nGant emglev Verdun e 843 e voe rannet ar Vourgogn-se:\nBourgogn Izel a eas e-barzh Frankia ar C'hornôg, gant Karl Voal,\nar peurrest a eas gant e lezvreur henañ Lotar Iañ. Met pa varvas Lotar e 855 e voe rannet e rouantelezh etre e dri mab:\nBourgogn Uhel ha Bourgogn Trajura a eas gant Lotar II Lotaringia,\nBourgogn ar C'hreisteiz ha Provañs gant Karl Provañs,\nda Loeiz II e voe roet Italia hag an titl a impalaer.\nPa varvas Karl en 863 ez eas rouantelezh Provañs gant Louis, ha pa varvas Louis en 875, eo Karl Voal an hini a gemeras div rouantelezh Italia ha Provañs.\nBoson Provañs, breur-kaer Karl Voal, a voe dilennet da roue Provañs ha Bourgogn d'ar 15 a viz Here 879 — ma teuas evel-se da vezañ kentañ roue e rouantelezhioù ar franked na oa ket eus tiegezh Karl Veur.\nEn 888 e voe dilennet Rodolf Iañ Bourgogn da roue Bourgogn uhel (pe Bourgogne transjurane).\nHuon Arle, a oa e penn rouantelezh Provañs, le concède en 934 à Rodolf II Bourgogn, roue Bourgogn transjurane. Le nouvel ensemble est le deuxième royaume de Bourgogne-Provence aussi appelé rouantelezh Arle. Padout a reas betek 1032.\nKontelezh Bourgogn a voe enteuzet en Impalaeriezh santel roman german betek 1678, pa voe staget gant Loeiz XIV ouzh ar Rouantelezh c'hall.\nKlasket e voe adsevel Lotaringia gant Duged Bourgogn er XVvet kantved, met mervel a eure Charlez an Herr divab ha dishêr c'hwec'h vloaz goude diskleriet gantañ e oa dizalc'h e vro, ha da get e eas e hunvre.\nListenn Rouaned Bourgogn\nAdtapet diwar « https://br.wikipedia.org/w/index.php?title=Rouantelezh_Bourgogn&oldid=1948507 »


Pajenn:Pompery - Quelennou var labour pe gonnidegues an douar, 1851.djvu/292 - Wikimammenn\nPajenn:Pompery - Quelennou var labour pe gonnidegues an douar, 1851.djvu/292\nEn ân, al labourer a raï mad divoal gât éves paea ar ienien goudé beza nem domet. En oc’h c’houézi, a rabat qnénebeut azéa var an douar glib ha ien, na chom lec’h a red an avel, da lavarout étré an diou zôr a vezont peurvuia quenver-a-quenver an eil deus ében, en hor tier var meaz. Oc’h an diévez-ma é renquer divoal dreist-ol ; rac ar iénien é paquer en avélou red, zo ar ré traëtoura. An amzer a zo ien doc’h ar mintin ha doc’h an abardaez en névez-amzer, clouar eo é creiz an deis ; cant a ma iëna an ear, é\nAdtapet diwar « https://br.wikisource.org/w/index.php?title=Pajenn:Pompery_-_Quelennou_var_labour_pe_gonnidegues_an_douar,_1851.djvu/292&oldid=141508 »


Bremañ - Niv. 365\nEmgavioù a bouez a vo evit ar brezhoneg e dibenn miz Meurzh : d'an 29 e vo votet war an destenn "Ur politikerezh yezh evit Breizh" er C’huzul-rannvro ha d’an 31 e vo dalc'het ur vanifestadeg e Kemper evit ar brezhoneg hag ar gallaoueg. A-raok teuliad an niverenn a zeu, a vo gouestlet d'ar politikerezh yezh, e kinnigomp un teuliad a daolo sklerijenn war meur a arvez : ur pennad-kaoz gant Patrig Herve, unan eus aozerien ar vanifestadeg evit gouzout hiroc'h war ar perag hag ar penaoz eus an emgav roet e Kemper. Kalzik a gaoz zo bet ivez tro-dro d'ar gallaoueg abaoe ur pennad. Bet omp oc'h ober un nebeud goulennoù ouzh Crisstof Simon, prezidant DPLO hag oberiant e Bertaeyn Galeizz, brasañ kevredigezh difenn ar gallaoueg.\nDistreiñ a reer ivez war ul levr a bouez bet embannet e dibenn 2011 : Arnod an Euskareg. Dont a ra aliezik bremañ er c’haozeadennoù a-zivout dazont ar brezhoneg. Daoust ha meizet mat eo bet avat ar pezh zo skrivet du war wenn ennañ ? Peadra da voueta ar preder, en ur mod sklaer ha seder, evit sevel un dazont d'ar vrezhonegerien. Petra soñjal, da skouer, p'eo displeget el levr e rank ar yezhoù kaout kefridioù broadel evit bezañ adperc’hennet da vat ha pa ne seblant ket dileuridi an "emsav sevenadurel" bezañ prest d’ober gant ar ger-se c’hoazh/ken ?\nE 1997 e oa bet bodet un 2 000 den bennak e Pondi evit goulenn groñs e vefe sinet karta Europa ar yezhoù rannvro ; sinet eo bet e 1999. Pezh a zo, n'eo morse bet peurwiriekaet ha Nicolas Sarkozy en deus embannet sklaer ne raio ket, ma chom Prezidant. E-touesk azgoulennoù manifestadeg an 31 ec‘h adkaver hemañ : "kadarnaat Karta Europa ar yezhoù". Ha just a-walc’h, François Hollande en deus embannet sklaer e raio… gant ma vo dilennet.\nDistro an tasmantoù kozh gwisket a-nevez (3/4)\nTrede lodenn un heuliad skridoù diwar-benn poblachourien Reter Europa\nLituania hag Europa : prederiadennoù Viktor Uspaskich (1/2)\nPrederiadennoù Viktor Uspaskich, kannad europat evit Lituania\nKelenn ha deskiñ kembraeg e Breizh\nPennad-kaoz gant al lennourez kembraeg e Skol-veur Roazhon 2\nPeñse ar Gay-Lussac\nUn distro war gwallzarvoud ar chaluder Gay-Lussac e 1950\nBirvilh "yezhoù Frañs" ?\nAi'ta e manif an 31 a viz Meurzh e Kemper, Skrivadeg 2012, Ya d'ar brezhoneg\nKelc'htro liorzh ar bed\nUr pezh nevez zo bet savet gant Teatr Piba, Al liorzhour, diwar Mike Kenny\nFilm nevez Steven Spielberg, War Horse, a c'heller gwelet er salioù sinema.\nTri levr bet resevet ha lennet gant skipailh Bremañ\nTân hag entan Lleuwen\nLleuwen Steffan zo bet priziet nevez zo evit he fladenn Tân\nDistro war Arnod an euskareg


Pajenn:Inisan - Emgann Kergidu.djvu/280 - Wikimammenn\nPajenn:Inisan - Emgann Kergidu.djvu/280\nC’HOUEC’HVED PENNAD VARN-UGENT\nAn Aoutrou Branellec. — An Itroun Le Guen\nSetu me eat, ha neket-ta, pell divar hent braz Kastel. Petra fell d’eoc’h ? N’oun ket evit miret ouc’h va spered da vont da reded pa gomzan a draou ker kriz, ken digaloun ha maro ar paour keaz koueriad a ioa o tenna panez enn he bark. Deuomp enn dro da velet petra a c’hoarvezo gant an Aoutrou Coarigou hag an Aoutrou Gall.\nKerkent ha m’o doa great ho muntr, ar zoudarded a en em lakeaz adarre enn hent.\nDirak ar Vadalen, araok mont e kear, e oue great eun ehan. Eno e oue lakeat ar zoudarded var diou renk, a-hed an hent braz, ar c’habiten enn tu kleiz, he gleze noaz enn he zourn ; er penn araok, eur zoudard gand he drompill, hag e kreiz, an daou velek atao stak-oc’h-stak. Kerkent ha m’oue roet an urz da vale adarre, ar zoudard, er penn araok, a en em lakeaz da drompilla ken a dregerne gant-han koajou maner ar Gernevez.\nPa glevaz keriz an drompill o soun, e oue enkrez e meur a galoun ; trompill ar zitoïaned ne drompille nemed evit an drouk. An doriou hag ar prenestrou a oue serret var bep ti ; ar guel epken euz a zoudarded ar Republik, a rea poan ha glac’har d’ar galoun.\nDont a rechont gand ru ar Skolach evit sevel dre ar Ru-Vraz var al leur-gear, el leac’h m’oa bet ar penn kenta euz a emgann Kergidu, deiz an tenna d’ar zort.\nPa glevaz Canclaux soun an drompill, e teuaz buan er meaz euz he di, evit gouzout penaoz o doa ar re-man tennet ho zaol ; abaoue ar mintin edo var c’hed anezho. Ar c’habiten a ieaz d’he gaout, seder ha laouen, evit lavaret d’ezhan ma n’o doa ket gellet paka paotred Treger, o doa da viana, gand kalz a boan evit guir, gellet lakaat ho dourn var an daou velek penn-fall a ioa gant-han.\nAdtapet diwar « https://br.wikisource.org/w/index.php?title=Pajenn:Inisan_-_Emgann_Kergidu.djvu/280&oldid=103600 »\nKemmoù diwezhañ degaset d'ar bajenn-mañ d'an 27 Mez 2017, da 14:36.


Petrus Gonsalvus (Tenerife, Inizi Kanariez war-dro 1537 – Capodimonte, Italia, 1618) eo an den kentañ anavezet a c'houzañve diwar an hypertrichosis lanuginosa, da lavaret eo diwar re a vlev war e gorf a-bezh.\nPetrus Gonsalvus hag e wreg, c. 1575-80\nOadet a 10 vloaz e oa pa voe profet da Henri II Bro-C'hall ; pan erruas el lez e veze gwelet evel ur marmouz doñvaet da gentañ, ha netra ken.\nTamm-ha-tamm e krogas darn da sellout outañ a-dost. Latin a gomze moarvat. Skoliataet e voe gant kelennerien ar roue, ar pezh a lakaas "den gouez ar roue" da vezañ unan eus desketañ tud e amzer.\nUr wreg disvlev he c'horf a voe roet dezhañ, Catherine Raffelin he anv. Bugale o doe, ha darn evel e verc'h Antonia "Tognina" Gonsalvus, a oa blevek evel o zad. Herri II a roas dezho un darn eus park Fontainebleau, en sell da ginnig dezho ur vuhez e-kreiz an natur ha gwarez ivez. An "dud-marmouz"-se a veze pedet da abadennoù a bep seurt, gwisket e dilhad al lez, ha Tognina e veze gwisket evel ur bompinell dalc'hmat. Er bloavezhioù 1580-90 e oa bet an tiegezh o veajiñ en Italia, hag o chom e lez an dugez Marc'harid Parma.\n↑ 1,0 ha1,1 (fr)Kelaouenn Historia, Eost 2009, p. 93.\nAdtapet diwar « https://br.wikipedia.org/w/index.php?title=Petrus_Gonsalvus&oldid=1872541 »\nDernière modification le 25 Ebr 2020, à 12:37\nKemmoù diwezhañ degaset d'ar bajenn-mañ d'an 25 Ebr 2020, da 12:37.


Hell on Wheels, bloavezh 1 | Korn an dudi\nPosted: 6 Genver 2015 in Stiradoù\nHell on Wheels a zo ur stirad amerikan skignet gant AMC hag arc’hantet gant produourien Breaking Bad pe c’hoazh The Walking Dead. 10 rann 42 mn a ya d’ober ar bloavezh kentañ.\nMet aze, ne vo kaoz nag eus fardañ drammoù kimiek nag eus dibennañ zombied. Un asez western eo Hell on Wheels kentoc’h.\nKregiñ a ra an traoù e 1865, just e fin Brezel an Digevrediñ, en ur gêriadenn anvet Hell on Wheels (alese an titl, anat deoc’h), kollet e-kreiz an Nebraska. Eno e tegouezh Cullen Bohannon (c’hoariet gant Anson Mount, “Aragorn style” un tamm, a blijo da verc’hed-zo lod sur walc’h) rak labour a zo ba’r vro a-drugarez da diorren an tren.\nKevezerezh a zo etre meur a embregerezh evit lakaat sevel hentoù-houarn a-benn liammañ Kornôg ha Reter ar vro. Met n’eo ket aes an traoù, abalamour d’an natur met ivez d’an Indianed, ne vezont ket laouen o welet an den gwenn distruj o flaenennoù sakr. An embregerezh a gaver e Hell on Wheels a zo hini Thomas Durant (bet dioutañ e gwirionez, ha c’hoariet amañ gant Colm Meaney), kevalaour didruez.\nCullen, bet soudard n’eus ket keit-zo, a vev gant ar c’hoant en em zialañ, ha klask a ra war-lec’h ar strollad soudarded o deus profitet eus ar brezel evit lazhañ e wreg.\nHeuliet e vez un toullad tudennoù dedennus all, evel Elam (Common anv an aktour), ur metis bet sklav hag a glask bremañ kavout e blas etre ar re wenn hag ar re zu ; Lily Bell (c’hoariet gant Dominique McElligott), ur Saozez heuliet ganti he gwaz, Robert Bell, lazhet gant an Indianed pa laboure evit Durant, pe c’hoazh Joseph « Black Moon » (Eddie Spears), un Indian Cheyenne deuet da vezañ kristen goude bezañ bet badezet.\nLily Bell, gloazet gant an Indianed, ha savetaet gant Joseph “Black Moon”\nElfennoù boutin ur western a gaver holl amañ pe dost : pistolennoù, kezeg, Indianed, istorioù dial, saloon, gisti hag all, gant istor diorren an tren ouzhpenn evel-just.\nGraet eo mat-tre an traoù, tiez hag all, (arc’hant a zo bet lakaet, santet vez) hag aes eo krediñ ez eo bet filmet an traoù er bloavezhoù 1860.\nHeuliet am eus dek rann ar bloavezh kentañ hep bezañ displijet met hep bezañ bet kendrec’het da vat kenebeut. Daoust d’an istor bezañ ket fall em eus kavet e oa « aes » un tamm ar senario. Da lâret eo e kaver pep tra lojik, pa ne vez ket divinet an traoù zoken. N’eo ket dic’hortoz a-walc’h an traoù ‘benn ar fin, ral ar souezhadennoù (ar pezh a blij din en ur stirad memestra).\nDre chañs, d’eus an tu all, ez eo barrek-tre an aktourien, gant ur menneg ispisial evit Christopher Heyerdahl a c’hoari perzh Thomas Gundersen a.k.a. « the Swede », un asez penn-bras gant doareoù kriz a labour evit Durant. A-hervezh eo Kanadian an aktour, ha kentoc’h cheuc’h, met drol eo gwelet penaos e seblant aes dezhañ c’hoari un divroad norvegian (pebezh pouez-mouezh !) rust ha divalav.\nThe Swede (Christopher Heyerdahl e Hell on Wheels)…\n… ha Christopher Heyerdahl “e gwir”\nM’ho peus c’hoant dizoloiñ ur stirad a-feson, ne alifen ket dre ret deoc’h Hell on Wheels, nemet ma ‘z vefec’h plijet gant ar western. N’eo ket fall met gwelloc’h a zo da welet er mare-mañ d’am soñj.\nAr film-tañva, e yezh orin is-titlet e galleg


Journal de Renaud Camus, lundi 14 octobre 2019\ncréée le mardi 15 octobre 2019, 0 h 22\nmodifiée le jeudi 17 octobre 2019, 23 h 22Plieux, lundi 14 octobre 2019, sept heures du soir. Donc, comme convenu, après-midi avec la journaliste déléguée par Le Monde, accompagnée d’un photographe — en ~~~~~~~~ ~~~~~ ~~’~~~~ ~~~~~~ ~~~~~ ~~~ ~~~~~~, ~~~~~~ ~~~ ~~~~ ~~~~~~~ ~~~~~, ~~ ~~~~~~~~~ exceptions près, la ~~~~ ~~~ ~~~~~~. ~~~~~~ ~~~~~~~~~, ~~~~~ ~~~~~~~, ~~~~ ~~~~ ~~~~~~ ~~~~~~ ~~~~~~ ~~~~~~~ ~~~~~ ~~~~~~~ ~~~~~~~ ~~~’~~~~~ ~~~~~~~~~~, ~~~ ~~’~~ ~~~~ ~~~~~ ~~ ~~~~~ ~~~~~, ~~ ~~~~ jeune Sandrine Kiberlain. ~~~~~ ~~~’~~~~~ ~~~~~ ~~~~~~~~ ~~~ ~~~~~~ ~~’~~~~~~ ~~~ ~~~~~~~ (~~~~~~ ~~~~~~ ~~~~~ ~~~~~ ~~~~~~~~ ~~’~~~~ ~~~~~-~~~~~~, ~~~ ~~~~~~, ~~~ ~~~~~~~-~~~~~ ~~~~~~~), ~~’~~~~ ~~~~ ~~~~~~ ~~~~~~ ~~~~~ ~~~~~~~, aimable, on serait ~~~~~~~~ ~~~~~~ ~~~ ~~~~~ gentille, ~~~ ~~~ ~~~ ~~~~~~~ ~~~~ ~~~~~~~ ~~~ ~~~~ ~~~~~ ~~~~~~~, ~~~ ~~~~~ ~~’~~~~~~~~~, ~~~~~~~~, ~~~~~ ~~~ ~~~~~~~~~~~~ ~~~~. ~~~~-~~~~~ ~~~ ~~~~~ ~~~~~ poli aussi, j’espère, ~~~ ~~~~~~~~ ~~~~~~~~ ~~~~~~~~~~, ~~~~~ ~~~ ~~’~~~ ~~~~~~~~ ~~~~ ~~~~~~. ~~’~~~~ ~~~~~ ~~~~ ~~~~ ~~~~~~~~~~. ~~~ ~~~ ~~~~~~~ ~~~~ ~~~ ~~~~~~~ ~~~ ~~~~~~~~~~ ~~~~~~ ~~~ ~~~~~~, ~~~ plutôt, car ce ~~’~~~~ ~~~~ ~~~ sujet, ~~~~ ~~~~~~~~~~~ atmosphère ~~~ ~~~~~~, ~~~~~~~~~~~~~~ ~~ ~~~~~~~~. ~~~ ~~~~~ ~~~~ ~~~ ~~~~~ ~~~~ ~~~ ~~~~~ ~~~~ ~~~ ~~~~~ : ~~~ ~~~~~ ~~~~ ~~~~~ ce qu’on dira ~~~~~ ~~~~~~~ ~~~~~~~ ~~~~, ~~~ ~~~~ ~~~~ ~~~~~~~~ ~~~~~~~~ ~~~~~~~~~~~~~, ~~~~~~~~~, ~~~ ~~~~~~~~~~ ~~~~~~~~~~~~~~~, ~~~~~~ ~~~~ ~~~ ~~~~~~~~~~ ~~~ ~~~~~~ ~~~ ~~~ Monde ~~’~~~~~~, ~~~ ~~~ ~~~~~~~~ dévastateur, qui pourrait ~~~~~~~~~ ~~ ~~~~~~~ ~~~~~~~~~, ~~~ ~~~~~ ~~~ ~~’~~~~ ~~~~ ~~~~~~~~ ~~~ ~~~~~, ~~’~~~~~~~~~, ~~~~ ~~’~~~~ ~~~~~~~~~~~~ ~~~ ~~~~~~~~~, ~~~ ~~~~~~ ~~~~~~, ~~~~~, ~~~ ~~~~ ~~~~~~~~~~ préalable.\nJe ~~~~~~ me souvenir qu’il ~~ ~~ ~~~~~~~~ ~~~~~~ ~~’~~~~~~ ~~~~~~~~~~ ~~ ~~~~~ ~~~~~ L’Écart, ~~~ ~~~~~ ~~~~~~~~~ — ~~ ~~~~~ ~~~~~ ~~~~ ~~’~~~~ ~~~~, ~~~, “~~~~~~”, ~~~~ ~~~~~~~~~~~ ~~~ ~~~~~~~~ ~~~~~~, en pleine lumière. ~~~ ~~~~~~ ~~’~~~~~~~~~ ~~~ ~~~~~~~~~~ ~~~~~~~~ ~~~~~~~~~~~~~~~ ~~~~ ~~~~~~ ~~~~~ ~~~~ ~~~~~~ ~~~~~ :\n« ~~~~~~ ~~~~~~~~~~~~ ~~~ ~~~~ ~~~~ ~~~~~~~~~~~~ : ~~~ ~~~~~~~~ ~~~~~~~~, ~~~~~~ ~~~~ ~~’~~~ ~~~~ ~~~~~~~~. Écouter le chant ~~~~ ~~~~~~~~. ~~~~~ ~~~~~~~~ ~~~ ~~~~~~~~~~ ~~~~~~. » (~~. 140)\nJ’imagine ~~~’~~~ ~~~ ~~~ ~~ ~~~~ ~~~~~ ~~~ ~~~~~ ~~~~~~ ~~~ ~~~~ ~~~~~~ ~~~ ~~~~~~~ ~~~~~~~~~ ~~’~~~~ ~~~~~~~~~~~, ou d’un gigolo, ~~~~~ ~~~’~~~ ~~~~~~ ~~~~~ ~~~~~ ~~~~ ~~~~ ~~~~~~~~~~~ ~~~’~~~~ ~~~~~~~~~~ ~~~~~~~~~~~~~~ ~~~~~~~~~~~~~~ ~~~ ~~~~~~~~~ ~~~ ~~~~~~ ~~~~~~~~~~~~ ~~~ ~~~ ~~~~~~ ~~~~~~~~ ~~~~~~~~~~~~~~~ — ~~~~~~~~~ ~~~~~ ~~~~~ ~~~~~~ que d’autres pour ~~’~~~~~~~~~, ~~~~~~~~~~ ; ~~~ ~~’~~~ ~~~~~~~~~ ~~~~~~~~ ~~ ~~~~~~~, ~~~~~ ~~~ ~~~~~~ ~~~~~~~~~~~~~ ~~~~~~~~~~ ~~~~ ~~’~~~~ ~~~~~ ~~~~ ~~~~ ~~~~~~~~~, ~~~ leurre.\nAu ~~~~~~~~~~ ~~~ ~~~ ~~~~~ ~~~~ ~~~~~~ amoureux de Mlle ~~~ ~~~ ~~~~ ~~~~~~~~~, ~~~ ~~~~~ ~~~ ~~~~ ~~~ ~~~ ~~~~~ ~~~~~, ~~~~~~~ ~~~~~ ~~~~~~. ~~~ ~~~ ~~~~~~~~~~~~ ~~~~~~~ ~~~~~~~~~~~~ (~~~~~ ~~~~) ~~~~ ~~’~~~~~~~~~~~~~, ~~~ ~~~~ ~~ tiré des dizaines ~~~ ~~~~~~~~~~ ~~~ ~~~~, ~~~ ~~~~~~~~~ ~~~~ ~~’~~~ ~~~~~~~ ~~ ~~~ ~~~~~~~~~~ ~~~~ ~~~~~~~ ~~~~~~~~~~ ~~ ~~~~ ~~~~~ : ~~’~~~~-~~-~~~~~ ~~~~ ~~’~~ ~~~~~~~~~~ ~~~~~~~~~~~, ~~~~~~ ~~~~~ ~~~~~~~~~~~~~ ~~~~ moralement : vieux, laid, ~~~~, ~~~~~~~~, ~~~~~~~~~~, ~~~~~~~~~. ~~~ ~~’~~ ~~~~~~~ ~~~~~. ~~~~~~~~~ ~~’~~ ~~~~~ ~~~~~. ~~~ ~~~~ ~~~~ ~~~~~~~~~ ~~~~~~ ~~~~~, ~~~ ~~~ ~~’~~~ ~~~ ~~~~~ ~~~~ ~~~’~~~ ~~~~~ ~~~~~~~ il ne faut ~~~~ ~~ participer.\nMme ~~~~~~~~~, ~~~~~~~~~~, ~~’~~ ~~~~~~~~ ~~~~~~~~~ ~~’~~~~~~~~~~ ~~’~~ ~~~~~~~~~~~, ~~~~~~~ ~~~~ ~~~~~ ~~~~~~~~~ ~~~~~ ~~~~~~~~~~~~ ~~~ ~~~~~. ~~~ ~~~~~ ~~~~~ ~~~ ~~~~~~~ ~~~~~~~ ~~~~ ~~~~ cent lecteurs du Monde, ~~~ ~~~ ~~’~~~~~~~~ ~~~~~ ~~~~~~ ~~~~~~~~, ~~~ ~~ ~~~ ~~~~~ ~~~~~~~~~ ~~~~~ ~~~ ~~~~~~ ~~~~ ~~~~~~~ ~~~~~-~~~~~ ~~~~~~~~~~ ~~~~ ~~~~ ~~~~~~~~~ ~~~~~~~~~, ~~~ ~~~~ ~~~~~~~~~~~~ ~~’~~~~~~ d’enquêter un peu ~~~~~ ~~~~~~, ~~~ ~~~ ~~~ ~~~~~~ ~~~~~ ~~~~~~~ ~~~~~~~~. ~~~ ~~~ ~~~~~ ~~~~~~~~~ ~~~~~~ ~~’~~~~~~~~ ~~~~ ~~~~~ ~~~~ ~~~~~~~~~~~ ~~~~~~~ ~~~~~ ~~~~~~~, ~~~~~ ~~~~ ~~~~~~~~~~~~, ~~~ ~~~~~~~~~, un homme ou ~~~~ ~~~~~~ ~~~~~ Le Monde dit ~~~~ ~~~~ ~~~~~~~ ~~~~~~~~ ~~~~~~~~~ ~~’~~~~~~~~, ~~~~~~ ~~~ ~~~~~~~~~~, ~~~ ~~~ ~~~~~ ~~~~ ~~~ ~~~~~ ~~~~ ~~~~~ ~~~~~~~~~~~~ ~~~~~~~~.\nvoir l’entrée du lundi 14 octobre 2019 et son image dans Le Jour ni l’Heure


Baruch Kopel Goldstein (hebreeg: ברוך קופל גולדשטיין), ganet d'an 9 a viz Kerzu 1956 hag aet da Anaon d'ar 25 a viz C'hwevrer 1994, a oa ur medisin israelat-stadunanat. Ur Yuzev strizhkredenner e oa ha lazhet en devoa 29 Palestinad ha gloazet 125 all e 1994 e-pad Lazhadeg Hebron. Skoet e voe gantañ gant an dud a oa chomet bev, betek e lazhañ.\nAr gouarnamant israelian a oa savet a-enep al lazhadeg ; harzet e oa bet aduidi ar politiker Meir Kahane, lakaet e-maez lezenn ar strollad Kach hag al luskadoù tost dezhañ lakaet da strolladoù sponterien. Ouzhpenn-se e oa bet difennet ouzh lod trevadennerien yuzev mont e kêrioù Palestina, ha goulennet gant an drevadennerien rentañ o armoù-tan. Nac'het e voe goulenn Aozadur Dieubidigezh Palestina a c'houlenne e vefe dizarmet an holl trevadennerien ha krouet un nerzh etrebroadel evit difenn ar Balestinianed.\nAdtapet diwar « https://br.wikipedia.org/w/index.php?title=Baruch_Goldstein&oldid=1830320 »\nKemmoù diwezhañ degaset d'ar bajenn-mañ d'an 2 Meu 2019, da 10:22.


Diwan - 5 ali a-berzh kelennerien\nDegemer > Bezañ tad pe vamm ur skoliad·ez > Penaos ambroug ma bugel ? > alioù skolaerien\n5 ali a-berzh kelennerien\nE Diwan e harp a-dost ar gelennerien pep bugel a-hed e skoliata, war evezh e vezont ouzh ezhommoù pep hini. Gant ar skipailhoù kelenn e vez degaset ar binvioù rekis evit diorroadur ar vugale er skol, evit ma teskint ha ma kreskint e brezhoneg. En un doare naturel.\nSkol-vamm. Krouiñ ul liamm etre ar skol hag ar gêr\nLaurence Le Berre, skolaerez e skol Diwan Kemper abaoe 1994. « N’eo ket amañ an dalc’h bezañ brezhoneger pe get. Ar pezh a gont eo diskouez oc’h dedennet gant al labour sevenet gant ar bugel. Kinnig a ran da dud ar vugale kejañ gant o bugel diouzh an noz. Digeriñ ar c’haier buhez ha goulenn gantañ : « Ac’hanta ! Petra eo se ? » hag ar bugel a responto petra eo gant e c’herioù dezhañ ha gouest e vo da gontañ an devezh e galleg ha war-lerc’h e brezhoneg a-feur ma kendalc’ho gant an deskiñ er skol-vamm. Evel se eo e savoc’h ul liamm etre obererezhioù ar skol hag ar gêr. Ar pep pouezusañ aze eo ar sell pozitivel ho po war skoliata ho pugel. Neuze e vo kontant da ziskouez ar pezh en deus graet e pad an devezh, lorc’h ennañ deskiñ gerioù brezhoneg d’e dud ha broudet da genderc’hel gant an deskiñ. »\n> Lenn a bez atersadenn Laurence Le Berre\nSoubidigezh. Magañ an darempred etre ar skolaer hag ar bugel\nGireg Le Guevel, skolaer e skol Diwan Sant-Ervlan abaoe 2015. « Evit ma vo degemeret mat ar yezh eo ret sevel ul liamm a fiziañs etre ar vugale hag ar skolaerien. Hag al liamm-se a zo da vezañ maget bemdez. Ar fiziañs a zeu ivez eus va ferzh : goulenn a ran ganto chom sioul hag e reont. Mont a ra en dro peogwir ez eus ur gwir eskemm etrezomp : douster ha madelezh, hep bezañ re jentil hag hegarat hep huchal. Ha fiziañs o deus ar vugale ivez, un liamm a zo krouet : evito, n’on ket un euzhvil nag ur mignon, met ar paotr a gelenn dezho. Bez o deus frommoù ha ret eo leuskel anezho da vont er maez. Ma ‘z int plijet gant ar skolaer en em lakao ar vugale da gomz muioc’h brezhoneg, hep kaout aon. »\n> Lenn a bez atersadenn Gireg Le Guevel\nKentañ derez. Gwriziennet eo ar yezh enno dija\nLenaig Sparfel, skolaerez e skol Diwan Roazhon abaoe 2011. « Er skol kentañ derez e komz ar vugale brezhoneg en un doare naturel, ul lodenn diouto eo. Pa groger gant ar c’hentelioù galleg er CE e vez souezhet ar vugale o klevet ar skolaer o komz galleg, kavout a reont an dra-se farsus ha droch. Diskouez a ra mat pegen don eo o liamm ouzh ar brezhoneg. Kemer a reont pleg adal neuze da gomz brezhoneg HA galleg gant ar skolaer ha gouest e vezont da c’houzout pegoulz e vez komzet an eil yezh pe eben. Met ar brezhoneg a chom atav yezh buhez ar skol. Adalek ar CM e vez meüroc’h a spered ar vugale ha krog e vezont da sevel goulennoù outo o-unan war sujedoù kevredigezh, evel an endro da skouer, met dreist-holl war plas ar brezhoneg en o buhez. Goulennoù a vez ganto : Perak e komzan brezhoneg ? Perak saveteiñ ar yezh ? Neuze e vez roet ostilhoù dezho evit magañ o freder : testennoù, barzhonegoù, kanaouennoù. Keñveriet eo ar yezh ouzh un teñzor da skouer gant Anjela Duval, ar skeudenn-lavar-se a blij d’ar vugale, talvoudus-tre eo evito. E kerzh ar mare-se e vez gwelet pegen talvoudus eo ar brezhoneg evit o deskadurezh. »\n> Lenn a bez atersadenn Lenaig Sparfell\nSkolaj. Kenderc'hel gant ar soubidigezh\nSylvain Deron, kelenner war ar skiantoù ar vuhez hag an douar e skolaj Diwan Gwened abaoe 2012. « E fin ar c’hentañ derez eo ar vugale gouest da gomz brezhoneg. Erru en eil derez e c’hellint lakaat e pleustr o anaoudegezhioù hag implij ar brezhoneg en danvezioù a vez kelennet nemet adalek ar skolaj. Uhelaat a raint o live e brezhoneg ivez evit gellout implij ar brezhoneg war ar pemdez ha war o micher en dazont marteze. Ouzhpenn da-se, int emren un tammig muioc’h ha muioc’h en o aes gant ar re all : an darn vrasañ eus ar skolajidi a zo diabarzhidi, krouiñ a reont liammoù kreñv etrezo. Ur spered a-stroll zo ganto ha nebeud kudennoù diforc'hidigezh pe goaperezh hon eus peogwir int doujus etrezo. »\n> Lenn a bez atersadenn Sylvain Deron\nEil derez. Al liamm gant ar yezh a zeu da vezañ trivliadel (pe afektivel)\nGwenola Coïc, kelennerez war ar brezhoneg e skolaj Diwan Plijidi abaoe 2003. « Er c’hrennoad emañ ar brezhoneg e-kreiz buhez ar skolajidi [hag al liseidi] : e penn kentañ tout o skoliata, ne zibabont ket bezañ e Diwan, choaz ar gerent an hini eo. Ar c’hoant kenderc’hel gant ar brezhoneg a savo tamm-ha-tamm enno diouzh skiant-prenet pep hini. Setu perak eo skoliata an eil derez un dra a-bouez evit kreñvaat al liamm etre ar skolidi hag ar yezh. Met ar skolaj a zo dreist-holl ul lec’h dedennus evit ar c’helenn, evit tizhout ar pal deskin d’an holl ober gant ar brezhoneg bemdez. Ouzhpenn da se n’eo ket aes kennebeut bezañ gant o oad dre ma krogont da brederiañ war o buhez. Ar yezh a servij amañ evel un ostilh pedagogel, un dra ouzhpenn eo evit ar re yaouank dre ma tegas ur ster d’o skoliadur, ur benveg eskemm eo ivez na vez bevet nemet amañ. […] Gouest eo ar grennarded da gompren ha d’ober o labour noz, keit ha m’o deus c’hoant. Ar gwellañ tra d’ober eo kalonekaat anezho ha kaout fiziañs evit reiñ c’hoant dezho bezañ emren. Seul vuioc’h a frankiz e vo roet dezho, seul vuioc’h e vo ur santad emren ganto, ar pezh a gaso war-raok o barregezhioù hag o liamm trivliadel (pe afektivel) gant ar yezh. »\nGerioù-alc'hwez stag : kentañ derez eil derez testeni


Kêr gozh Koblenz\nKrouet e oa bet Koblenz da vare ar Romaned, pa voe savet eno ur c'hamp anvet Castellum apud Confluentes gant ar jeneral roman Nero Claudius Drusus, war-dro ar bloavezh 8 kent JK. Lidet e oa bet he daou vilved gant Koblenz eta e 1992. Aspadennoù eus ur pont roman savet e 49 a c'haller gwelet.\nDiwezhatoc'h e voe aloubet kêr gant ar Franked. E Koblenz an hini e voe breutaet etre ar mibien-vihan Karl Veur a sinas Feur-emglev Verdun goude-se, e 843. E 1018 e teuas da vezañ e dalc'h arc'heskob Trier.\nKlemens Wenzel von Metternich, diplomat ha politikour eus Aostria\nClemens Brentano, barzh alamanek\nValéry Giscard d'Estaing, prezidant republik Bro-C'hall (1974-1981)\nAdtapet diwar « https://br.wikipedia.org/w/index.php?title=Koblenz&oldid=1836513 »


Cotton absorbent folding gauze on sales of page 3 - Quality Cotton absorbent folding gauze supplier\n100% cotton absorbent gauze folding gauze zig-zag 40's 20x16 90ccmx100yds medical supplies white bleaching\n100% cotton absorbent gauze folding gauze zig-zag 40's 20x16 90ccmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 26x18 90ccmx100yds medical supplies white bleaching\n100% cotton absorbent gauze folding gauze zig-zag 40's 26x18 90ccmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 26x18 90ccmx100m medical supplies white bleaching\n100% cotton absorbent gauze folding gauze zig-zag 40's 26x18 90ccmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 24x20 90ccmx100m medical supplies white bleaching\n100% cotton absorbent gauze folding gauze zig-zag 40's 24x20 90ccmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 24x20 90ccmx100yds medical supplies white bleaching\n100% cotton absorbent gauze folding gauze zig-zag 40's 24x20 90ccmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 30x20 90ccmx100yds medical supplies white bleaching\n100% cotton absorbent gauze folding gauze zig-zag 40's 30x20 90ccmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 30x20 90ccmx100m medical supplies white bleaching\n100% cotton absorbent gauze folding gauze zig-zag 40's 30x20 90ccmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 28x24 90ccmx100m medical supplies white bleaching\n100% cotton absorbent gauze folding gauze zig-zag 40's 28x24 90ccmx100m medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical purpose ... Read More\n100% cotton absorbent gauze folding gauze zig-zag 40's 28x24 90ccmx100yds medical supplies white bleaching\n100% cotton absorbent gauze folding gauze zig-zag 40's 28x24 90ccmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More\n100% cotton absorbent gauze folding gauze zig-zag 40's 30x26 90ccmx100yds medical supplies white bleaching\n100% cotton absorbent gauze folding gauze zig-zag 40's 30x26 90ccmx100yds medical supplies Packing:1 piece of 100m folding gauze put into a PE bag, about 500 pcs or more per carton or bale. Usage: medical ... Read More


Melete (Μελέτη) e oa an hini gentañ eus an teir Muzenn, pe Merc'hed an Awen, a orin eus Boiotia, hervez Paosanias. C'hoar e oa da Aoide ha Mneme, o-zeir merc'hed da Mnemosyne. Diwezhatoc'h e voe nav anezho.\nHi a oa plac'h, pe muzenn, ar faltazi, ar mennozhioù, an emsoñjal hag an emc'hourdonañ. Karget e oa da reiñ stumm d'ar mennozhioù, hag he c'hoarezed goude o c'hase betek an ober, ma teuent da vezañ oberennoù arzel.\nEn oberennoù arzel ec'h anavezer anezhi abalamour ma vez o sellout en diamen, ur biz ganti war he genoù.\nAdtapet diwar « https://br.wikipedia.org/w/index.php?title=Melete&oldid=1770831 »\nKemmoù diwezhañ degaset d'ar bajenn-mañ d'an 24 Gwe 2017, da 15:57.


Ruth (Bibl) - Wikipedia\n(Adkaset eus Rout)\nRuth (pe Rout) eo pried Mahelon, er Bibl, e Levr Rout. Eus Moav eo-hi, ur rouantelezh war lez ar Jordan, met eus rouantelezh Israel eo deut he gwaz gant e diegezh : e dad Elimelec'h, e vamm Noemi hag e vreur Kileyon (dimezet da Orpa).\nRout hervez Francesco Hayez, 1835\n"Rout e park Boaz", gant Julius Schnorr von Carolsfeld, 1828\nLenn a reer hec'h istor e Levr Rout an Tanac'h. Goude marv Elimelec'h, Mahelon ha Kileyon e tivizas Noemi distreiñ da vro Yehouda. Chom a reas Orpa e Moav met dont a reas Rout ganti ha divizout lakaat he feiz e Doue Israel. Boaz, un den pinvidik eus tiegezh Elimelec'h, a sikouras hag a zasprenas anezhi hervez lezennoù ar mare. Deuet da vezañ gwreg Boaz e c'hanas Oved hag a c'hanas Yese (tad David). Pouezañ a ra an istor-mañ war ar fed e voe mamm-gozh David un estrenez hag henvamm Jezuz war memes tro.\n↑ Troidigezh an Testamant Kentañ gant An Tour-Tan, Levrenn 4, 1985, pp 279-283\n↑ lignez Jezuz, Mazh 1\nAdtapet diwar « https://br.wikipedia.org/w/index.php?title=Ruth_(Bibl)&oldid=1697029 »\nDernière modification le 5 Ebr 2016, à 14:24\nKemmoù diwezhañ degaset d'ar bajenn-mañ d'an 5 Ebr 2016, da 14:24.


Giacomo Antonio Domenico Michele Secondo Maria Puccini (22 a viz Kerzu 1858 - 29 a viz Du 1924) a oa ur sonaozour italian. Brudet eo e c'hoariganoù dreist holl, en o zouez La Boheme, Tosca ha Madama Butterfly pe c'hoazh Turandot (1924) a vez c'hoariet en un doare boutin c'hoazh.\n3 Buhez prevez ha dimezioù\nPuccini a zo ganet evel Giacomo Antonio Domenico Michele Secondo Maria Puccini e Lucca, Italia e 1858. Bez e oa unan eus 9 bugel Michele Puccini hag Albina Magi. Ar familh Puccini a oa o vevañ e Lucca hag anavezet e oa evel familh sonerien. Un hendad da Puccini anvet Giacomo (1712–1781) a oa bet brudet mat en e vare dija. An hini-mañ a oa maestro di cappella en iliz-veur Cattedrale di San Martino e Lucca. E vab Antonio Puccini en devoa kemeret e blas goude-se, ha c'hoazh goude Antonio e oa bet e vab Domenico, goude-se mab Domenico anvet Michele (tad Giacomo Puccini).\nPep hini eus an dud-se a oa bet o studiañ ar sonerezh e Bologna. Lod anezho o devoa kemeret kentelioù sonerezh e lec'hioù all ouzhpenn-se. Domenico Puccini en devoa studiet gant Giovanni Paisiello. Pep hini en devoa savet sonerezh evit an iliz. Domenico en doa savte ivez meur a operaioù, ha Michele unan. Tad Puccini, Michele, a oa brudet en norzh Italia, un toullad tud a oa bet evit e obidoù. Bet e oa bet ar saver tonioù brudet er mare-se Giovanni Pacini e penn ar Requiem.\nAr familh Puccini a oa bet maestro di cappella e-pad 124 vloaz (1740–1864) pa oa marvet Michele. Raksoñjet e oa bet e vije e vab oc'h adkemer ar garg pa voe kozh a-walc'h. Siwazh evit ar familh pa varvas Michele Puccini died e 1864, e vab Giacomo ne oa nemet 6 vloaz. Evel-just ne c'helle ket adkemer karg an tad. Evel bugel e kemeras perzh memestra e buhez arzel an iliz-veur di San Martino, evel ezel eus al laz-kanañ paotr ha goude-se evel eil soner ograou.\nTurandot a voe opera ziwezhañ Puccini, diechu e voe. An div lodenn ziwezhañ a voe echuet gant Franco Alfano hervez ar paperioù a oa chomet diechu.\nBuhez prevez ha dimezioùAozañ\nEn diskar-amzer 1884, Puccini a oa kroget da gaout un istor karantez gant ur vaouez dimezet anvet Elvira Gemignani (anvet Bonturi, 1860–1930) e Lucca. Gwaz Elvira, Narciso Gemignani, a oa "merc'hetaer daonet", dre-se dimeziñ Elvira ne oa ket unan laouen. Elvira a voe dougerezh eus Pucini, ur vab a voe, Antonio (1886–1946), ganet e Monza.\nAdtapet diwar « https://br.wikipedia.org/w/index.php?title=Giacomo_Puccini&oldid=1925935 »\nKemm diwezhañ d'an 2 Gen 2022 da 16:26\nKemmoù diwezhañ degaset d'ar bajenn-mañ d'an 2 Gen 2022, da 16:26.


Gard (departamant) - Wikipedia\n748 437 ann. (2019)\n43° 58′ 59″ Norzh\n4° 07′ 59″ Reter / 43.983, 4.133\nAr Gard (okitaneg ha galleg hag ent-ofisiel) zo un departamant e kreisteiz Bro-C'hall, er rannvro Okitania treuzet gant ar stêr Gard, anvet aliesoc'h "Gardon". Nimes eo ar penn-kêr anezhañ, ha 30 an niver roet dezhañ. Savet eo an departamant diwar un darn eus Lengadok hag en Okitania emañ penn-da-benn.\nArondisamantoù ar Gard[kemmañ | kemmañ ar vammenn]\nLec'hienn Kuzul departamant ar Gard\nLec'hienn ar stad c'hall er Gard\nAdtapet diwar « https://br.wikipedia.org/w/index.php?title=Gard_(departamant)&oldid=1863425 »\nKemmoù diwezhañ degaset d'ar bajenn-mañ d'an 17 Gen 2020, da 09:00.


Odovacer - Wikipedia\nOdovacer, pe Flavius Odovacer (433-493), a oa un ofiser eus an Impalaeriezh roman hag ur roue barbar en Italia (476-493).\nAr vro ma rene Odovacer\nMoarvat e oa ur Skir a orin, eus ur bobl kevredet gant an Huned. Kuitaat a reas Pannonia da vont da servij en arme roman. Dre ma kave dezho e veze graet bravoc'h d'ar varbared trec'het eget da soudarded an arme roman en em savas bagadoù a-enep Flavius Orestes, pennjeneral an arme roman hag e vab Romulus Augustulus, 12 vloaz, a oa bet lakaet da impalaer gant e dad. Odovacer a gemeras penn an emsavadeg, a gasas e armead a-enep ar jeneral Paulus, breur da Orestes, hag a ziskaras Romulus Augustulus en 476.\nPetra bennak ma oa ar galloud etre e zaouarn e lavare bezañ patricius dindan an impalaer Zenon, impalaer Kergustentin, hag e meur a ziell latin eo meneget evel rex (roue). Kristen arian e oa met ne gemeras ket perzh en tabutoù relijiel.\nAdtapet diwar « https://br.wikipedia.org/w/index.php?title=Odovacer&oldid=1990936 »\nGanedigezhioù ar bloavezhioù 430\nKemmoù diwezhañ degaset d'ar bajenn-mañ d'an 4 Mae 2022, da 17:52.


TGM Bugaligoù ha brezhoneg\nAdalek miz Meurzh 2017 e vo kinniget gant ar c’hreizennoù stummañ CLPS Kemper ha Mervent ur stummadur a bado ur bloavezh evit tapout un TGM Bugaligoù ha deskiñ brezhoneg.\nMervent, kreizenn stummañ war ar brezhoneg e Bro Gerne, hag ar CLPS, kreizenn stummañ micherel ha skoazellañ, o deus savet ur c’helc’hiad-studioù divyezhek : teknikel ha yezhel.\nKas a raio ar stummadur-se war-zu ar micherioù d’ober war-dro ar vugale e brezhoneg. Daou ziplom : an TGM Bugaligoù (Testeni Gouested Vicherel) hag an Diplom Barregezh war ar Yezh a vo o reiñ talvoudegezh d’ar stummadur.\nGant ar stummadur-se, kinniget dreist-holl d’an dud dilabour (stignad dibar evit kemer an dud e karg), e vo degaset d’an danvez tud a-vicher ar varregezh war ar yezh koulz hag ar michererezh ret evit gellout labourat en ur bed a zo o kreskiñ buan.\nRak war gresk ez a an ezhommoù tud d’ober war-dro ar vugale vihan pe e vefe e skolioù-mamm an tri hentad divyezhek evit ar postoù GWATASMed (GWAzour Tiriadel Arbennik ar Skolioù-Mamm) pe GWAASM (GWazour Arbennik Ar Skolioù-Mamm) hag el lec’hioù ma vez degemeret bugale vihan : magourioù, TSMoù (Tier Skoazellerezed-Mamm) hag ESMoù (Erlec'h Skoazellerezh-Mamm).\nEvit gouzout hiroc’h hag en em enskrivañ, mont e darempred gant ar CLPS e Kemper : 02 98 10 11 49


Pajenn:Ar Prat - Nozveziou an arvor, 1909.djvu/12 - Wikimammenn\nPajenn:Ar Prat - Nozveziou an arvor, 1909.djvu/12\ne-unan eo ar re a gomz euz amzer an Dispac’h-Vras. El levr-man n’en deus ket manket da rei d’eomp teir gontadenn eus an amzer griz-se : Ar groarig vruzunet, Gwrac’h on Aochou, Park ar Burzud. An holl o lenno gant kalz plijadur ha kalz didu.\nNedeleg, Pask ha gouel an Anaon a zo tri gouel poblus en bor bro. Marteze ez eus lod ha n’ouzont ket perak e leverer teir oferen da genver deiz ginivelez Hor Salver ? Evit sklerijenna ar re-ze, just awalc’h, eo en deus Klaoda Ar Prat savet Teir oferen Nedeleg. Lenn a vo graet ive gant plijadur, evit amzer Fask, Ar C’hleier o tizrei eus Rom goude eur perc’herinaj a dri devez, kouls ha Noz-veilh an Anaon, eur gontaden goant hag a lavar d’eomp arabad ankounac’haat\nEneou hon tad hag hor mam\nO leski e kreiz ar flam.\nDemdost an holl istoriou a gavomp e Nosveziou an Arvor a dremen e Breiz ha leun int a garantez-vro. E Bara ar gear ha Klenved ar gear, an oberour a ali e genvroiz da jom bepred stag mat ouz douar o c’havel, rak e nep leac’h ne vezint gwelloc’h.\nNag a genteliou talvoudus a gavomp er c’hontadennou-ze ! Nag a skoueriou kaer da heuilh ! Deskomp* gant Gwrac’h an Aochou pardoni zoken d’ar re o deus graet ar muia gaou ouzomp…\nAr Prat a zo eur mab feal d’an Iliz hag he difenn a ra e pep leac’h, hi hag be ministred. D’an tammou krak doktored difeiz, savet stank en hor bro evel kabellou-tousegi, ha ne vezont laouen nemet o vabouzi, o teurel o glaouren war bep tra kaer ha santel, en deus kinniget Labour ar Beleg.\nMes n’eo ket awalc’h beza atao o rei kenteliou, red eo ive, bep an amzer, diroufenna taliou al lennerien gant istoriouigou fentus, rak gouzout a raer,\nHep eur begad pebr hag holen\nE vez meurbed goular ar zouben.\nAl lennerien eta a gavo, kemmesket gant ar mar-\nAdtapet diwar « https://br.wikisource.org/w/index.php?title=Pajenn:Ar_Prat_-_Nozveziou_an_arvor,_1909.djvu/12&oldid=159048 »\nKemmoù diwezhañ degaset d'ar bajenn-mañ d'an 13 Ebr 2020, da 15:53.


(Adkaset eus Pétain)\nPhilippe Pétain (e anv klok a oa Henri Philippe Bénoni Omer Pétain), bet ganet d'ar 24 a viz Ebrel 1856 e Cauchy-à-la-Tour (Pas-de-Calais) ha marvet d'an 23 a viz Gouere 1951 e Port-Joinville, en Enez-Euz, a zo ur soudard, diplomat, politikour, ha den Stad gall.\nPétain foto ofisiel e 1941\nAbalamour d'e berzh a-bouez e-doug ar c'hentañ Brezel-bed, Pétain a vez diskouezet peurliesañ evel « trec'her emgann Verdun » ha, gant Georges Clemenceau, evel artizan adsavadur startijenn an armeoù goude taolioù-dispac'h 1917. Anvet e oa penngomandant an armeoù gall betek diwezh ar brezel. Graet e oa marichal Bro-C'hall e miz Du 1918.\nDont a reas Pétain da vezañ akademiad e 1929 hag e-pad ur pred berr e oa ministr eus ar brezel, eus miz C'hwevrer da viz Du 1934, ha goude kannad Bro-C'hall e Bro-Spagn (1939). Galvet d'ar gouarnamant e 1940, da vare trec'h an Alamanted, e teuas da vezañ prezidant ar c'huzul e-lec'h Paul Reynaud. Enebiñ a reas ouzh kendalc'h ar brezel abalamour ma soñje e oa kollet. Gervel a reas, adalek an 17 a viz Even, da baouez gant an emgann ha da sinañ arsav-brezel an 22 a viz Mezheven 1940 gant Alamagn Adolf Hitler. Resev a reas an holl c'halloudoù d'an 10 a viz Gouere 1940 ha kemer a reas antronoz an titl a Benn ar Stad c'hall a viras e-pad pevar bloavezh dindan an dalc'herezh nazi. Lañs a roas d'an Dispac'h broadel ha d'ar c'henlabourerezh gant an Trede Reich.\nBarnet da vare an Dieubidigezh evit bezañ kenlabouret gant enebourien Bro-C'hall ha trubarderezh bras gant al Lez-varn uhel a justis, Pétain a oa kondaonet dre varnadenn ar 15 a viz Eost 1945 d'an Dizellid broadel, da ziberc'hennadur e vadoù ha d'ar c'hastiz a varv. Erbediñ a rae al lez-varn chom hep seveniñ ar c'hastiz diwezhañ-mañ abalamour d'e oad. Kemmet e oa e gastiz ha lakaet e oa e prizon buhez-pad gant ar jeneral de Gaulle, penn Gouarnamant da c'hortoz ar Republik. Mervel a reas en toull-bac'h en Enez-Euz m'emañ sebeliet.\nEvel ma oa 84 vloaz e miz Gouere 1940, Philippe Pétain zo bet ar penn Stad koshañ eus istor Bro-C'hall.\nAdtapet diwar « https://br.wikipedia.org/w/index.php?title=Philippe_Pétain&oldid=1894729 »\nDernière modification le 11 C'hwe 2021, à 15:09\nKemmoù diwezhañ degaset d'ar bajenn-mañ d'an 11 C'hwe 2021, da 15:09.


Chapel-ar-Geunioù - Wikipedia\nAn ti-kêr, hag an tour-iliz en dalenn ziwezhañ.\nErbigneg betek 2015, Gwenrann abaoe 2015\n4 338 ann. (2019)\n47° 26′ 53″ Norzh\n2° 14′ 25″ Kornôg / 47.4480555556, -2.24027777778\nbihanañ 0 m — brasañ 11 m\nChapel-ar-Geunioù a zo ur gumun en hanternoz da baludoù ar Briver, e Breizh e Liger-Atlantel, nepell eus Mor-Bihan. E 25 km e Norzh Sant-Nazer emañ, hag e 42 km e Su Redon.\nStumm gozh bet roet\nTredeet kembaret : ouzh 1 en aour e bal holen en sabel peuliek, ouzh 2 en gul e baner blezhek en aour, ouzh 3 en geot e votez-koad en aour, e greiz-holl en argant e arbenn ejon en sabel.\nAozer ː Ao. J.-P. Marzelière, diwar an teir breuriezh a ya da sevel ar barrez ː ar bal evit ar Paludoù, ar baner evit Mayun, ar votez-koad evit ar Vourc'h ; an arben ejon evit derc'hel soñj e oa ar gumun al lec'h ma veze dastumet holl chatal Bro-Wenrann da geñver Gouel Sant Korneli (16 a viz Gwengolo gwezhall, 2 a viz C'hwevrer hiziv).\nKrouet e voe kumun Chapel-ar-Geunioù e 1790 diwar ar barrez katolik. Lakaet e voe e Kanton Pontkastell-Keren hag e Bann Gwenrann. E 1800 e voe lakaet en Arondisamant Savenneg. E 1801 e voe lakaet e Kanton Erbigneg.\nMervel a reas 97 gwaz ag ar gumun abalamour d'ar brezel, d.l.e. 4,16% eus he foblañs e 1911.\nD'ar 1añ a viz Mae 1943 e kouezhas ur c'harr-nij Focke-Wulf Fw 190 eus an aerlu alaman (Luftwaffe) e Chapel-ar-Geunioù; e sturier a c'hellas gober gant e harz-lamm, gloazet e voe.\nLakaet e voe ar gumun e Kanton Gwenrann pa voe diskaret Kanton Erbigneg e 2014.\n(br) Chapel-ar-Geunioù war lec'hienn Geobreizh\n↑ Geriadur brezhoneg An Here (2001) p. 1398.\n↑ Cassini - EHESS - Fichenn kumun Chapel-ar-Geunioù\nAdtapet diwar « https://br.wikipedia.org/w/index.php?title=Chapel-ar-Geunioù&oldid=1987888 »\nKemmoù diwezhañ degaset d'ar bajenn-mañ d'an 23 Ebr 2022, da 17:16.


Buhez ar Sent/1912/Jozef Kopertino - Wikimammenn\nBuhez ar Sent/1912/Jozef Kopertino\n◄ Gouliou sant Fransez Jozef Kopertino Itron-Varia ar Salet ►\nIzel oa a galon, ha c’hoant en deveze da dremen dirak an dud evit eur pec’her bras. Eun devez e kavas war e hent eur c’hrouadurig tri bla, a valee krog en dorn e vamm ; Jozef a blegas da bokat d’ezan :\n— Bihanig, emezan, lavar breman eveldon : ar breur Jozef a zo eur pec’her bras, hag a verit mont d’an ifern.\nAr bugel, daoust ne oa ket c’hoaz distagellet kaer e deod, a lavaras kerkent, gant eur vouez skler :\n— Ar breur Jozef a zo eur zant bras hag a verit mont d’ar baradoz.\nJozef a reas sin da jachan war e skouarn, hag en eur gomz treutoc’h outan, e klaskas e lakat da lavaret eveltan ; mes ter gwech dioustu, ar c’hrouadur a lavaras ar memes tra.\nGoude bezan tremenet c’houezek vla en della Grotella, ec’h eas, epad trizek vla, da chom da Asiz. Eno en em diskouejod kri en e genver, mes ar miraklou a dalc’he bepred. Neuze Urban VIII a reas e gas da vanati Petra Rubea. Pa oe lavaret d’ezan mont di, e teuas da chanch liou : « Petra, emezan, d’ar prizon e fel d’ec’h kas ac’hanon ’ta ? » Mes dioustu e voustras war e galon hag ec’h eas en hent, al levenez war e dâl, hag ar mousc’hoarz war e vuzellou. En em gavet en Petra Rubea, e oe difennet outan gwelet eur c’hristen, a-ziavêz eus tud ar manati. Ne c’houlennas biskoaz perak e oad ken striz en e genver. Evit chom hep bezan doaniet gant treo zo, eo red bezan roc’h pe Doue, eme sant Jerom : vel saxum, vel Deus. Ar breur Jozef ne oa na roc’h na Doue, mes eun den ne oa ken anezan, kennebeut. Deut oa ha ne gave blaz ebet na gant ar pez a zebre, na gant ar pez a eve. Kaer a oa bet klask kuz ar zant ouz an dud, an dud a deue a vil-vern da glask ar zant. Pa weljod an dra-ze, e oe kaset en kuz da Fossombron ; mes ar miraklou en devoa grêt betek neuze ne oant netra en kichen ar re a reas epad an tri bla a dremenas en Fossombron. Dont a rêr da vezan henvel ouz ar pez a garer, a lavar Oze : Facti sunt sicut ea quœ dilexerunt. Jozef ive a deuas, evel Doue, da anaout an amzer da zont hag an treo kuzetan, ken an dud en stal a bec’hed o devoa aon o tostât outan.\nD’ar 7 a viz genver 1655, o vezan ne gave ket ar c’hloc’her a zilhad-oferen eus al liou m’oa red kaout evit oferennan en de-ze, ar breur Jozef a lavaras d’ezan digas dilhad du, rak emezan, en Rom ar pab a zo o paouez mervel. Ha gwir oa.\nD’an 10 a viz gouere 1657, ar zant a oe kaset erfin da Osima, elec’h ma roas e ene kaer da Zoue, d’an 18 a vis gwengolo 1663.\nAdtapet diwar « https://br.wikisource.org/w/index.php?title=Buhez_ar_Sent/1912/Jozef_Kopertino&oldid=38198 »\nKemmoù diwezhañ degaset d'ar bajenn-mañ d'an 6 Gou 2012, da 07:08.


Galileo Galilei (15 a viz C'hwevrer 1564 – 8 a viz Genver 1642) a oa ur fizikour hag ur steredoniour italian en XVIIvet kantved a c'hoarias ur perzh bras en Dispac'h skiantel. Krouet gantañ diazezoù ar skiantoù mekanikel. Dizoloet en doa peder loarenn vrasañ ar blanedenn Yaou ha brudet en doa teoriennoù Nicolaus Copernicus. Sevel a reas an Ofis santel a-enep dezhañ ha rediet e voe da zilezel e dezenn. Tremen a reas fin e vuhez bac'het en e di.\n3 Dizoloadenn e c'halvedigezh:\nGalileo a oa bet ganet e Pisa d'ar 15 a viz C'hwevrer 1564, mab da Vincenzo Galilei ha Giulia Ammannati, hini henañ ar seizh bugel.\nAbaoe ma oa bihan en doa ur c'houestoni labour-dorn bras hag ur skiant evezhierezh eus ar c'hentañ. Bugel e c'hoarie sevel maketennoù ar mekanikoù en doa bet gwelet.\nEnskrivet e voe gant e dad e skol-veur Pisa e lec'h ma heulias kentelioù medisinerezh. N'en deus ket bet e skrid-testeni dre ma n'echuas ket e studioù.\nOrolaj Iliz-veur Pisa (Duomo)\nAl lesanv Galilei a zo deuet a-ziwar anv unan eus e hendadoù, Galileo Bonaiuti, ur medisin, kelenner skol-veur ha politikour en devoa bevet e Firenze etre 1370 ha 1450. An diskenidi o devoa cheñchet o anv familh Bonaiuti (pe Buonaiuti) da Galilei evit enoriñ anezhañ e fin ar XIVvet kantved.\nGalileo Bonaiuti a oa bet beziet e bazilikenn Santa Croce e Firenze, ha 200 vloaz war-lerc'h e oa beziet Galileo Galilei er memes iliz.\nBoaz a oa e-kreiz ar XVIvet kantved da eñvel er familhoù eus Toskana ar mab henañ o adkemer anv e zud. Galileo Galilei a c'hellfe neuze bezañ bet anvet evel-se n'eo ket ret dre anv e hendad Galileo Bonaiuti.\nDizoloadenn e c'halvedigezh:Aozañ\nE 1583 e krogas Galileo da vezañ kelennet war ar matematik gant Ostilio Ricci. N'eo ket anavezet mat an den-se, met gouzout a rae liammañ an damkanoù hag an taolioù arnod pleustrek, ar pezh a oa ral er mare-se.\nDa 19 vloaz, en iliz-veur Pisa, e verz ul lamp hag a oa o vrañsigellat, en deus bet ar menoz da lakaat an horolaj evit muzuliañ an amzer. Hogen n'eo nemet e fin e vuhez, e 1638, e embannas ul levr e lec'h ma tisplegas e zizoloadenn.\nDedennet gant ar pezh en deus graet Euklides, Galileo a chom a-sav gant ar medisinerezh evit mont war ar matematik. Pa oa c'hoazh studier e tizoloas lezenn an izokronism hag an horolajoù, prantad kentañ eus ar pezh a vo dizoloadenn ur skiant nevez : ar mekanikerezh. E-pad e vuhez a-bezh e nac'has Galileo en em welet evel ur c'helenner e-giz ar re all, setu perak en do a-hed e vuhez ur bern enebourien.\nGalileo Galilei gant Domenico Robusti e 1605.\nGalileo Galilei dirak an Ofis santel , gant Joseph-Nicolas Robert-Fleury.\nGalileo Galilei (it)\nLevraoueg Galileo (en)\nAdtapet diwar « https://br.wikipedia.org/w/index.php?title=Galileo_Galilei&oldid=1861297 »\nKemm diwezhañ d'an 5 Gen 2020 da 19:29


Princess Erika - Wikipedia\nGwelet ar pennad diwar-benn an heñvelstummoù Erika.\nPrincess Erika, Erika Dobong'na he gwir anv anezhi, zo ur ganerez hag aktourez c'hall a orin gamerounat, ganet e Pariz. Brudet eo evit he c'hanaouennoù awenet gant ar ragga evel Trop de bla-bla ha Faut qu’j’travaille.\nGanet e oa Princess Erika e 1964 e Pariz, he zud o vezañ kamerounat. He mamm zo merc'h ur penn hengounel en arlu politikel e Bro-C'hall. Sevel a ra Erika e 1982 ar strollad Blackheart Daughters gant he c'hoarezed, ha goude hini Princess and the royal Sound. Treiñ a ra ar strollad meur a wech e framm abadennoù sonerezh ar jamaikanat Dennis Brown.\nEnrollañ a ra e 1988 he zon Trop de bla-bla e Londrez a ra berzh e Bro-C'hall, ha goude Tendresse o tegas he albom kentañ e 1992. Kanañ a ra e penn-kentañ sonadegoù Les Négresses Vertes.\nBeajiñ a ra kalz ha dont a ra er-maez e 1995 he eil albom , D'origine. Ar ganaouenn Faut qu’j’travaille a zo e penn ar gwerzhadennoù e Frañs. Kanañ a ra gant kanerien all evel Catherine Ringer eus Les Rita Mitsouko (ar ganaouenn Ailleurs e albom Les Rita Mitsouko Accoustiques e 1996), gant Marc Lavoine e 1997 e ton Les hommes sont des femmes comme les autres, gant an Enfoirés. Skrivañ a ra ivez evit arzourien all evel ar re Nubians (Embrasse-moi).\nKemer a ra perzh er CD Agir Réagir e 1994 evit skoazell ar re tizhet gant ar c'hren-douar e rannvro Al-Hoceima e bro-Maroko. Tapet eo bet he zon "Trop de Bla-Bla" gant ar strollad asurañsoù MMA evit ur bruderezh.\nKemer a ra perzh e 2005 en eil koulzad eus an abadenn skinwel La Ferme Célébrités evit ar gevredigezh afrikan "Routes du sud" a sikour ar merc'hed yaouank hag ar vugale. Ober a ra war-dro pevar aozadur sonadegoù Les voix de l'espoir evit La Chaîne de l'Espoir.\nKavout a reer anezhi war ar CD Il est 5 heures Kingston s'éveille, un dastumad tonioù reggae gallek. Kanañ a ra La Vie en rose hag ivez J'ai encore rêvé d'elle asambles gant Pierpoljak.\nUn aktourez eo ivez gant un toullad rolloù er sinema hag er c'hoariva. C'hoari a ra da skouer e 2008 gant Steevy Boulay ha Vincent Azé e pezh Le Petit Trésor, er Grande Comédie.\nDaou vugel en deus Princess Erika : Julien ganet e 1983 hag Oudima ganet e 2003.\n1990 : Faut que j'travaille\n1989 : Maman savet gant Romain Goupil\n1998 : Charité biz'ness gant Thierry Barthes\n2001 : Les Marins perdus gant Claire Devers\n2004 : Quand les anges s'en mêlent... gant Crystel Amsalem\n2005 : Le Jardin de Papa gant Zeka Laplaine\n2006 : Camping Paradis 1\n2007 : Camping Paradis 2\n2008 : Camping Paradis 3\n2009 : Camping Paradis 4\n2009 : Camping paradis 5\n2010 : Camping paradis 6\nAdtapet diwar « https://br.wikipedia.org/w/index.php?title=Princess_Erika&oldid=1896821 »\nKemmoù diwezhañ degaset d'ar bajenn-mañ d'an 3 Meu 2021, da 22:13.


Journal de Renaud Camus, dimanche 10 novembre 2013\ncréée le lundi 11 novembre 2013, 18 h 02\nmodifiée le mardi 12 novembre 2013, 12 h 13Dimanche 10 novembre 2013,une heure moins vingt du matin (le 11). C’est absurde à dire mais la plus grande part de la journée est encore passée à ~~’~~~~~~~~ ~~~ ~~~ ~~~~~~~~~, ~~~ ~~ ~~~~ ~~~~~~~~~ ~~~~~ ~~~~ ~~~~ ~~~ ~~~~ ~~~~~~~ à son propos. ~~ ~~~~~ ~~~~~~~ ~~~ ~~~~~, ~~~~~, ~~~ ~~~~~~ ~~~~~ ~~~~~ ~~’~~~ ~~~~~~~~~~~ ~~~’~~ ~~~~ ~~~~~~~ ~~~ ~~~~~~. ~~~~~~~ ~~~~~~ ~~~~~~ ~~~~~~~ ~~~ ~~~~~~~~ ~~~~~ ~~~~~ ~~~ ~~~~~~~~~~~~ mais Robert Ménard ~~~ ~~~~~~~~~~~ ~~~~~~~~~ ~~~~~~~~~~ ~~~~~~ ~~~~~~ (~~~~~ ~~~~~~ ~~~~~~~) ~~~~~~~~~~~~ ~~~~~ ~~~~~~~. ~~’~~~~~~ ~~~~~ ~~ ~~~ ~~~~~~~ ~~ ~~~~~~ ~~~~~~~~~~ ~~~ ~~ ~~~~~~~~ ~~’~~~~~~~~~ ~~ ~~~~~~ ~~~ mille signes, ainsi ~~~’~~~~ ~~~ ~~~~~~~~~~~~~~ ~~~~~~~~~~, ~~~~~ ~~~~~~, ~~~~~~~~ ~~~ ~~~~~~, ~~~~~~ ~~~~~~~~~~ ~~~ ~~~~~~ ~~~~~ ~~~~, ~~~~, ~~~~~~~~~~~~~~ ~~~~ ~~~~~~~~~ ~~~~ ~~~~~ ~~~~~~~ ~~~~~~~~~~, ~~~~~~~~~~~ ~~~~ “~~~~~~~~~~~~~~~~” ~~~ texte, c’est-à-dire l’italique ~~~ ~~~~~~~~ ~~~ ~~~~~, ~~~~~ ~~’~~~~~~ ~~~~~~~~~~~~~ ~~~~~~~ ~~~~ ~~~~~~~~ ~~~~~ ~~~ ~~~~~~~~, ~~~~ ~~~~~~~~ ~~~ ~~~~~~~, ~~~~~~ ~~~~~~~ ~~~~ ~~~~~~ ~~~ ~~~~~ ~~~~~~~ ~~~~~~~~~~~~. ~~~~~ ~~~~~~ décidé de nous ~~~~~~~ ~~ ~~~~~~ ~~~~~~~~~-~~~, ~~~~ ~~~~~~ ~~~~~~ ~~’~~~~~~~~~ ~~~ ~~~~~~~~~~~ ~~~ ~~~~~~~ ~~~~~ ~~~~ ~~~~~~. ~~~~~~ ~~~~~~~~-~~~ ~~~~~~~ ~~~~~ ~~~~~~~, ~~~~~~ ~~ ~~~ ~~~~~~~~~~~~ ~~~~~~ ~~~~~~~~~~, ~~~~~ à fait bienvenu. ~~~ ~~~~~~ ~~~’~~~~ ~~~~~ ~~~ ~~~~~ ~~~ ~~’~~~ ~~~~~ ~~~~~~ ~~~~~ ~~~~ ~~~~~~~~~~ ~~~~ Demeures ~~~ l’esprit ~~~ ~~~~ ~~~ ~~~~~~~~~ ~~~~ ~~~~~~~~ ~~ ~~~~~~~~~-~~~-~~~~~~ ~~ ~~ peine avancé (deux paragraphes).\nLa ~~~~~~~~~ ~~~~ ~~~ ~~~~~~ ~~~~~~~ ~~~~~ ~~~~~~~ ~~~ ~~~~~ ~~~ ~~~~~ ~~ ~~~~~ ~~~~~ ~~~~~~~~~-~~~~~ ~~~~~~~~~~~. ~~~ ~~~ ~~~~~ ~~~~ ~~~ ~~’~~~~ ~~~~ ~~~ ~~~~~~~~~ — rien d’extraordinaire, sans ~~~~~~. ~~’~~~~~~ ~~~~ ~~~~~~ ~~~~~~~~ ~~~~~ ~~~~ ~~~~~~ ~~~~~~~~ ~~~ ~~~~~~ ~~~~ ~~~~~~~~~~ ~~~~~~ ~~~~ ~~’~~~ ~~~~~~~~ ~~~ ~~~~~~~, ~~~~~~~~~~~~~ ~~ ~~’~~~~~ ~~~ ~~~~~~ ~~~~ ~~~~~~~~ ~~~ l’In-nocence. Sur le ~~~~~~ ~~~ ~~~~ ~~~ ~~~ ~~~~~~~~ ~~~~ ~~ ~~~~~~ ~~~ ~~~~~~~~~~~ ~~~~ ~~~~ ~~~~~~ ~~~ ~~~~ ~~~~~ ~~ ~~~~~~~~~~ ~~~~~~. ~~~ ~~~ ~~~~~-~~~ ~~~~~~~~~~~ ~~~~ ~~~~~~~ ~~~~~~~~~~~ : ce soir (cela ~~~~~~ ~~~~~ ~~~~...), ~~’~~~~~~~~~ ~~~ ~~~~~ ~~~~ ~~~~~~ ; ~~~ ~~~~~~~ ~~~~ ~~’~~~~ ~~~ ~~~~~~~~~ ~~~ ~~~~~~~~ (~~~ ~~~~ ~~~~~~~~~ ~~’~~~ changer).\nL’auteur ~~~ ~~’~~~~~~ ~~~~~~~~ ~~~ ~~~ ~~~~~~~~~ ne signera pas ~~~ ~~~~~~~. ~~~ ~~~~~~~~ ~~~’~~~ ~~~ ~~~~~ ~~~~~~~ ~~~~ ~~~~~~~~~~~~ ~~ ~~’~~~~~~~~~~~ ~~~ substitution ethnique, ~~~~ ~~’~~~~~~~~, ~~~ ~~~~ ~~~~~~~~~, ~~’~~~~~~-~~~, ~~~ ~~~~~~~ ~~~ ~~~~~~~~ ~~~~~~~ ~~~~~~~~~~~~ (en plus de ~~~~~ ~~~~ ~~’~~~ ~~~~~). ~~~~, ~~~~~~~~~~, ~~~~~ ~~~ ~~~~~~~~ ~~~’~~~ ~~~~~~~~~~, ~~~~~~~~ ~~~ génocide, ~~~ ~~~~ ~~~ ~~~~~~~ ~~~~~ ~~~~~ aventuré.\nP., ~~ ~~’~~~~~~~~, ~~’~~~~~~ ~~~’~~~ ~~~ ~~~~~ signer ma pétition, ~~~~ ~~~~ ~~~~~, ~~~~~~ ~~~’~~~~~ ~~~~~~~ ~~~~~~~~ ~~~~ ~~~~~~~~~~~~~~~~ ~~~~ ~~~~ ~~’“~~~~~~~~~~~~~~ ~~~~~~~~~ ~~~~~~~”. ~~~~~ ~~~ ~~~~ ~~~~ ~~~~~~~~~~, ~~~~~~~~-~~-~~~, ~~~~ ~~~~~~~~~ ~~~~~~~~ ~~~~~~~~~, ~~~ ~~~~ ~~’~~ pas apporté à ~~~ ~~~~~~~, ~~~’~~~ ~~~~~~, ~~’~~~~~~~~~~~~~~~ ~~~~~~~~~~~~~ (~~~~~~ ~~~ ~~~~~~~~ ~~~ ~~., ~~’~~~~~~~~) ? ~~~~~~~~~~~~~, ~~ ~~~~~~~ ~~’~~~~~~ ~~~~~~, ~~~~~~~~~ ~~~ ~~~~~~~~ ~~~~~ ~~~~~~~~~~~, ~~~~ ~~~~~~, ~~~ ~~~~~~~~ ~~~~~~~~~~ qu’elle eût exclu ~~~ ~~~~~~~ ~~~~~~~~. ~~~ ~~~~~ ~~~~~ ~~’~~~~~~~~ ~~~ ~~~~, ~~~~~ ~~~~ ~~~ ~~~~~~~~~~ ~~~~~ ~~~~~ ~~~~~~~~~~~ ~~~ ~~~~~~ ~~~ ~~~~~ ; ~~~ ~~~~~ ~~~~~~~~~ ~~ substitution ethnique, ~~~~~ que je voie ~~~~ ~~~ ~~~~~ ~~~~~~ ~~~~~~~~~~~, ~~~~ ~~~ ~~~~~~~ ~~~~~~~~~ ~~~~~~~~~~~~~ ~~~ ~~~~~~~~, ~~~~~~, ~~~~~~~~ ~~~~~~ ~~~ changement ~~~ peuple, ~~~~~~~~~ ~~’~~~~ ~~~~~~~~~~ ~~~~ ~~~~~~~~~ (~~~~~~~ ~~~ ~~~~, s’entend, à l’occasion ~~~ ~~~ ~~~~~ ~~~ ~~~~~~ ~~~ ~~~~~~ ~~~~~~~~~). ~~~~~~ ~~~ ~~~~ ~~~’~~~ ~~~~~ ~~~~~~~ ~~~~~~~~~ ~~~ ~~~~~~. ~~~ ~~~~ ~~~ ~~~~ ~~~~~~~~~~~~~ ~~~ ~~~ ~~~~~~~~~ ~~~~~~ ~~~~ cinquante personnes l’ont ~~~~~ ~~~~~~. ~~~ ~~~~ ~~~~~ ~~~’~~~ ~~’~~~~~~~~ ~~~ l’adoucir, ~~~~ ~~~ ~~’~~~~~~~~~ — ~~~~ ~~~~~ ~~~ ~~~~~ ~~~~~ ~~~ ~~~~~~…\nvoir l’entrée du dimanche 10 novembre 2013 et son image dans Le Jour ni l’Heure


Pajenn:Marigo - Abrege eus an Aviel.djvu/319 - Wikimammenn\nPajenn:Marigo - Abrege eus an Aviel.djvu/319\nlon, a lavaras : Seblantout a ra din da beb heur clevet an Autrou-Doue o lavaret din : labour evidon, hac e roin dit evit recompans ur repos eternel : combat ouz ma adversour, cede amâ ur gurunen a breparàn evidoud. Ar c’homsou-ze a ra din trec’hi an oll difficulteou hac an oll dentationou.\nAr seizvet pehini a voa un den a oræson, a reas an discours-mâ : Quemer a ràn evit sujet eus va meditation ar feiz, an esperanç hac ar garantez. Ar feiz am c’harg e sclerigen, an esperanç a joa, hac ar garantez a ferveur. Ar feiz a ra din cridi ar pez ne velàn quet ; an esperanç a ra din gortos ar pez ne veritàn quet ; ar garantez a ra din caret ar pez ne blich quet din. Ar feiz am fortifi a enep an tentationou ; an esperanç am rejouis en afflictionou ; ar garantez a ra din caret ar bersecutionou, hac a vir ouzon na ràn drouc da nep a ra din.\nEvidon-me, eme an eiz-vet, ne ràn quen nemet lacât evez ouz ma adversour pehini a so bepret o clasq ma surpren, hac e c’houlennàn bepred sicour digant Doue evit e anaout hac evit resista ountàn.\nHa me, eme an navet, ne dremenàn devez ebet na gonsideràn ar Roue a c’hloar e creiz an Ælet, pere a gan e veuleudi, ha pere am excit d’e veuli gant-e.\nAn decvet pehini en devoa ar memes de-\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/319&oldid=94759 »\nKemmoù diwezhañ degaset d'ar bajenn-mañ d'an 5 Du 2016, da 16:49.